
En  aquest  període  entre  Butlletins,  hi  ha 
dos  temes,  d'especial  significació  que  incidei¬ 
xen  directament  en  el  desenvolupament  de  la 
vida  quotidiana  de  la  nostra  Vila,  i  que  per  tant 
han  concentrat  els  esforços  de  l'equip  de 
Govern  Municipal. 

El  primer,  és  l'atenció  donada  al  problema 
de  l'inseguretat  ciutadana  que  patim  des  d'uns 
mesos  cap  aquí,  i  que  és  el  que  més  està  inci¬ 
dint  en  l'estat  d'ànim  de  tots  els  masnovins,  i 
que  sembla  que  no  hi  hagi  manpra  de  parar 
aquesta  escalada.  Això  ha  promogut  que,  des 
de  l'Alcaldia  i  la  Conselleria  de  Governació,  es 
posin  en  marxa  tot  un  seguit  de  mesures  políti¬ 
ques  i  pràctiques  que  s'especifiquen  més  con¬ 
cretament  en  l'apartat  d'informació  directa  de 
l'Alcaldia,  però  de  les  que  se'n  poden  subratllar 
dues  conclusions:  Una  que  el  Governador  Civil 
de  la  Província,  Sr.  Ferran  Cardenal,  ha  menys¬ 
preat  sistemàticament  i  sense  explicacions  de 
cap  mena  els  intents  dels  Batlles  del  Maresme 
Sud  per  parlar  amb  ells  d'aquesta  qüestió; 
l'altra  que  davant  l'esmentada  manca  de  sensi¬ 
bilitat  d'aquest  senyor,  els  vilatans  estan  co¬ 
mençant  a  prendre  conciència  del  problema  i 
s'organitzen  per  adoptar  possibles  mesures  de 
pressió  donant  suport  a  l'Alcaldia  perquè  faci 
un  últim  intent  per  la  via  institucional  de  mirar 
d'arreglar  les  coses,  la  qual  cosa,  equival  a  dir 
que  si  això  fracassés,  la  protesta  social  podria 
fàcilment  sortir  al  carrer,  i  això  és  sempre  greu. 

L'altra  tema,  és  l'aprovació  per  part  del 
Consistori  dels  Pressupostos  Municipals  per  a 
l'any  1984,  l'Ordinari  o  de  Manteniment  per  un 
total  de  324.000.000  ptes.  i  el  d'Inversions  per 
un  montant  de  1 10.000.000  ptes. 

M'agradaria  avui  fer  dos  comentaris  que  per  la  importància  i  per  l'actualitat 
són  de  primera  magnitud.  El  primer  és  sens  dubte  el  tema  de  seguretat  ciutadana 
o  potser  millor  dit  d'inseguretat  ciutadana. 

Tots  sabem  la  gran  preocupació  que  això  representa  per  la  vida  del  nostre 
poble,  ja  que  durant  molt  de  temps  la  tranquil·litat  ha  estat  una  de  les  millors 
qualitats  de  vida  de  la  nostra  Vila,  però  en  aquests  moments  això  ha  estat  trasto¬ 
cat  i  jo  no  voldria  fer  un  exhaustiu  anàlisi  del  tema,  encara  que  és  l'autèntica 
realitat  de  casa  nostra  i  també  a  la  resta  del  país  on  es  troben  igual  o  encara  pitjor. 

Ara  bé,  això  no  és  cap  consol  i  tots  sabeu  que  he  estat  el  capdavanter  amb 
l'Ajuntament  naturalment,  en  denunciar  tota  aquesta  problemàtica^  amb  declara¬ 
cions  a  la  ràdio,  a  la  premsa,  reunions  amb  Alcaldes,  Regidors  de  Governació, 
caps  de  Policia,  trobades  amb  el  Director  de  Seguretat  Ciutadana,  reunions  de 
treball  amb  la  Guàrdia  Civil  del  Masnou,  Mataró  i  Manresa,  fent  controls  pel  car¬ 
rer,  donant  més  presència  de  la  nostra  Policia  al  carrer,  també  fent  comunicats 
dels  Alcaldes  de  la  Vall  de  Sant  Mateu  (Alella,  Cabrera,  Cabrils,  Premià  de  Dalt, 
Vilassar  de  Dalt  i  Teià),  per  fer  arribar  la  inquietud  de  60.000  habitants  al  Gover¬ 
nador  Civil  i  reclamant  insistentment  una  audiència  per  ser  rebuts,  i  malgrat  tots 
els  intents  encara  no  ha  estat  realitzada,  per  poder  explicar  tots  aquest  fets  i 
demanar  que  el  Ministeri  de  l'Interior  i  de  Justícia  facin  esforços  conjunts  per 
donar  solucions. 

Als  Alcaldes,  des  d'abril  del  1  979  els  van  ser  derogades  les  facultats  que  te¬ 
nien,  i  l'única  figura  capaç  de  fer-ho  és  el  Governador  Civil  de  la  Província  però 
entenem  que  hem  de  col·laborar  en  tot  i  per  tots  ja  que  la  seguretat  ciutadana 
està  per  sobre  de  qualsevol  partit  polític,  i  jo  voldria  testimoniar  des  d'aquí  el 
meu  agraïment  a  tots  els  masnovins  que  també  estant  lluitant  i  col·laborant  amb 
nosaltres. 

En  el  segon  comentari  encara  que  només  fos  de  resquitllada  voldria  mencio¬ 
nar  que  fa  pocs  dies  vam  aprovar  els  pressupostos,  tan  l'Ordinari  com  el  d'Inver¬ 
sions.  Com  cada*  any  farem  un  número  monogràfic  per  parlar-ne,  però  sí  que 
voldria  comunicar  a  tothom  que  com  veuran  continuem  asfaltant  carrers, 
construirem  la  piscina  coberta,  comprarem  terrenys  en  el  sector  d'Ocata  per  fer 
equipaments  escolars,  etc„  crec  que  amb  aquestes  inversions  aconseguirem  que 
el  Masnou  sigui  el  mirall  del  Maresme. 

CONSELLERIA  D'ENSENYAMENT 

L'ENSENYAMENT  DEL  CATALA  A  LES  ESCOLES 

Des  de  la  promulgació  de  la  "Llei  de  Normalització  Lingüística  de  Cata¬ 
lunya"  aprovada  pel  Parlament  de  Catalunya,  per  unanimitat  el  Departament 
d'Ensenyament  de  la  Generalitat  ha  publicat  un  Decret  el  31-8-83,  i  una  Ordre 
que  el  desenvolupa,  el  9-9-83,  a  fi  d'adequar  l'esmentada  Llei  a  l'ensenyament  i 
l'ús  del  català  a  les  escoles. 

Entre  altres  qüestions  s'especifica  que  la  llengua  pròpia  de  l'ensenyament  a 
Catalunya  és  la  catalana,  sense  perjudici  de  l'altra  llengua  també  oficial  que  és  la 
castellana,  ja  que  ambdues  seran  ensenyades  obligatòriament  a  tots  els  nivells, 
modalitats  i  graus  de  l'ensenyament. 

També  es  diu  que  els  infants  tindran  dret  a  rebre  l'ensenyament  del  preesco- 
lar  i  en  el  Cicle  Inicial  d'E.G.B.  en  llur  llengua  habitual,  essent  els  pares  en  el 
moment  de  formalitzar  la  matrícula  els  qui  han  d'optar  per  una  o  altra  llengua.  En 
arribar  al  cicle  mitjà,  rebrà  en  català  l'àrea  de  Ciències  Socials  o  Naturals  i  a  la 
segona  etapa  ho  faran  a  les  dues  àrees. 

Tot  això  sense  perjudici  de  l'ensenyament  de  l'assignatura  de  llengua  catala¬ 
na,  obligada  ja  abans  d'aquesta  Llei. 

En  aquest  curs  83/84,  aquells  Centres  que  no  hagin  impartit  abans  de  la 
segona  etapa  cap  àrea  en  català,  hauran  de  fer  ús  del  català  en  les  àrees  de  Cièn¬ 
cies  Socials  i  Naturals. 

Naturalment  tot  això  fa  referència  als  Centres  que  imparteixen  l'ensenya¬ 
ment  en  castellà,  com  és  el  cas  de  les  nostres  Escoles  Públiques  del  Masnou. 

L'aplicació  de  tot  això  representa  grans  dificultats  tècniques,  de  manca  de 
professors  especialitzats,  de  manca  d'adaptació  a  la  situació,  de  distribució  dels 
alumnes,  d'organització  didàctica,  de  qualitat  d'ensenyament,  etc. . . 

Això  ha  comportat  que  alguns  del  Centres  Públics  de  la  Vila,  no  haguessin 
adoptat  la  seva  organització  didàctica  a  la  normativa  abans  comentada,  la  qual 
cosa  ha  prodüit  queixes  en  aquest  sentit.  En  tenir-ne  coneixement  aquesta 
Conselleria,  es  posà  en  contacte  amb  els  Serveis  d'Ensenyament  del  català  del 
Departament  corresponent  de  la  Generalitat,  manifestant  llur  estranyesa.  Durant 
la  visita  que  vàrem  fer  a  aquests  Serveis  abans  de  començar  el  curs,  se'ns  va  as¬ 
segurar  que  no  es  produirien  problemes  en  el  Masnou  sobre  aquesta  qüestió, 
tota  vegada  que  dintre  del  curs  anterior,  aquest  Ajuntament  col. laborà  molt  bé 
amb  l'esmentat  servei  fent-se  càrrec  d'un  professor  de  català,  amb  la  promesa 
que  en  aquest  any  no  es  repetiria  el  problema.  De  tot  això  en  resultà  una  trobada 
del  Cap  de  l'esmentat  Servei,  amb  el  Directors  dels  Centres  implicats,  l'Inspector 
de  la  zona  corresponent  i  el  representant  d'aquesta  Conselleria  de  l'Ajuntament, 
de  la  qual  sorgí  la  solució  de  què  ambdós  Centres  s'adaptarien  el  màxim  possible 

a  les  normes  establertes,  i  que  l'Ajuntament  es  faria  càrrec  dels  llibres  de  text 
que  s'haguessin  de  canviar,  sempre  tenint  present  en  tot  moment  que  els  alum¬ 
nes  no  es  ressentissin  excessivament  en  els  seus  estudis. 

Des  d'aquí,  s'ha  d'agrair  la  col·laboració  dels  directors  dels  Centres,  i  de  les 
Associacions  de  Pares  d'Alumnes,  per  la  seva  comprensió  del  problema  i  l'espe¬ 
rit  de  resoldre'l  d'una  manera  positiva,  malgrat  les  dificultats  de  tota  mena  que 
suposa  la  paulatina  normalització  de  la  llengua  catalana,  sense  ferir  susceptibili¬ 
tats  ni  sentiments  per  altra  banda  molt  respectables,  demostrant  un  cop  més 
que  es  poden  superar  totes  les  tensions  i  problemes  que  es  presentin. 


CONSELLERIA  DE  CULTURA 


Han  passat  les  Festes  de  Nadal  i  Reis,  í  els  desitgem  que  hagin  estat  esplen¬ 
doroses  per  a  tothom. 

És  clar  que  a  la  velocitat  que  passen  els  dies,  sembla  que  aquestes  Festes 
hagin  passat  fa  un  grapat  de  temps,  i  una  cosa  que  potser  ajuda  a  aquesta  im¬ 
pressió  és  la  manca  de  successos  i  incidències  negatives,  com  per  exemple,  en 
la  Cavalcada  de  Reis,  i  el  bon  ordre  que  va  existir  a  la  Plaça  Marcelina  Monteys 
on  Ses  Majestats  varen  rebre  a  molts  infants,  i  no  tan  infants,  en  els  setials 
col·locats  damunt  de  les  escales  del  Col·legi  Mixt  Ocata. 

Hem  començat  l'any  fent  festes,  però  la  nostra  Conselleria  està  estudiant  i 
treballant  tot  l'any,  per  a  preveure  el  que  calgui  amb  temps  suficient  per  fer  una 
bona  programació. 

Aquest  és  l'estil,  i  aquest  és  el  tarannà,  que  volem  revestir  a  la  Conselleria  de 
Cultura. 

Volem  planificar,  crear,  estructurar  i  potenciar  fins  els  nostres  límits,  les 
iniciatives  que  sorgeixin  d'arreu  del  poble. 

No  volem  fer  dirigisme,  ni  pretenem  fer  la  competència  a  altres  Grups  i 
Associacions,  sinó  pel  contrari,  volem  coordinar  totes  les  actuacions  i  donar-los 
el  màxim  d'ajut. 

Som  coneixedors  que  el  crear  infraestructura  que  doni  suport  al  món  cultu¬ 
ral  de  la  nostra  Vila,  és  lent,  pesat  i  poc  brillant,  però  creiem  que  és  una  labor  que 
hem  de  fer  des  d'aquí  l'Ajuntament,  perquè  ho  enfocarem  en  projecció  de  futur,  i 
el  nostre  Consistori  mira  endavant,  malgrat  el  mal  moment  econòmic  i  d'altres 
que  patim.  Avançarem  amb  el  suport  dels  masnovins  i  la  col·laboració  de  la 
Generalitat  que  vetlla  per  nosaltres  i  recolza  les  nostres  iniciatives. 

Els  objectius  que  perseguim  a  curt  termini  són,  la  creació  de  la  Fundació 
Pública  del  Museu  del  Masnou,  la  reorganització  de  la  Comissió  de  Festes,  la 
creació  del  Servei  de  Normalització  Lingüística,  segons  el  model  de  la  Generali¬ 
tat,  les  activitats  juvenils,  culturals,  recreativesr  i  la  divulgació  el  més  extensa 
possible  dels  resultats  obtinguts. 

CONSELLERIA  D'HISENDA 


En  el  proper  número  d'aquest  Butlletí,  explicarem  des  d'aquesta  Conselleria 
la  filosofia,  els  objectius  i  la  distribució  dels  pressupostos  generals  d'enguany. 

Però  voldríem  fer  ressó  sobre  la  importància  de  la  presentació  i  aprovació 
pel  Plenari  del  Consistori,  d'aquests  pressuposots,  perquè  és  un  dels  temes  més 
fonamentals  dels  que  tracta  l'Ajuntament,  durant  tot  l'any. 

No  cal  dir  que  a  causa  de  la  importància  del  punt  ja  remarcat,  és  on  es  creen 
normalment  les  tensions  i  discrepàncies  més  considerables  entre  l'equip  de 
Govern  actualment  format  per  C.D.C.  i  E.R.C.,  i  l'oposició  suara  del  P.S.U.C. 
(P.S.C.,  P.S.O.E.  i  A.P.),  i  per  tant  no  esperàvem  cap  facilitat  i  sí  una  forta  i  radical 
confrontació,  pels  temes  de  fons  a  debatre. 

Cal  analitzar  detingudament  Tobstinació  del  P.S.C.  (P.S.C.,  P.S.O.E.),  en  no 
votar  la  proposta  dels  pressupostos  i  la  votació  negativa  del  P.S.U.C.  i  A.P. 
al.legant-hi  un  defecte  de  forma. 

Què  vol  dir  això?.  .  .  doncs  que  aquests  Grups  no  els  interessa  el  contingut 
dels  pressupostos,  perquè  a  excepció  del  regidor  del  P.S.U.C.,  que  va  fer  algunes 
preguntes  d'interès,  els  altres  es  van  limitar  a  dir  la  seva  i  desmarcèr-se  al·legant 
que  la  presentació  dels  projectes  no  compleixen  els  requisits  de  format  regla¬ 
mentaris  (certificats,  memòria,  etc.)  no  s'ajustaven  a  les  Normes  administratives 
vigents,  i  que  una  part  d'aquesta  documentació  complementària  es  va  incorporar 
a  l'expedient  fora  de  termini. 

Bé,  totes  aquestes  esmenes,  són  maniobres  clarament  obstruccionistes  i  ho 
diem  ben  alt,  perquè  s'han  presentat  les  documentacions  d'igual  forma  i  manera 
que  els  anys  anteriors,  sense  que  el  Regidor  que  ara  més  protesta  i  fa  espavents 
digués  res  en  l'anterior  legislació,  i  és  que  ara  està  a  l'oposició  i  és  clar  que  abans 
estava  a  l'equip  de  govern. 

També  volem  manifestar  expressament  que  tots  els  Regidors  disposaren 
dels  projectes  dels  Pressupostos  amb  un  mes,  pel  cap  baix,  d'antelació,  i  que 
aquesta  Conselleria  d'Hisenda  es  posà  a  la  seva  disposició  per  aclarir  i  puntualit¬ 
zar  qualsevol  qüestió. 

Aquestes  actuacions,  fan  reafirmar-nos  en  la  teoria  de  què  l'oposició  practi¬ 
ca  l'obstruccionisme  per  l'obstruccionisme  sense  que  es  presentin  alternatives 
vàlides  i  a  excepció  del  representant  del  P.S.U.C.,  que  almenys  es  va  interessar 
per  algun  aspecte  del  contingut,  tal  com  deiem  abans,  els  altres  ni  tant  sols  van 
fer-hi  un  suggeriment  o  esmena  sobre  el  que  es  presentava,  i  no  volem  creure 
que  és  per  manca  de  ganes  de  treballar,  sinó  que  hem  de  creure  que  en  el  fons 
l'oposició  hi  està  d'acord,  tal  i  com  va  manifestar  públicament  el  Regidor  d'A.P. 

CONSELLERIA  SANITAT 

DROGODEPENDÉNCIES  I  TOXICOMANIES 

Aquest  és  un  dels  temes  que  malhaurada- 
ment  aixeca  més  debats  i  discussions  a  les  nos¬ 
tres  llars,  escoles,  hospitals  i  fins  i  tot  al  carrer. 

Però  encara  que  se'n  par-li  molt,  s'ha 
d'opinar  amb  coneixement  de  causa  si  volem 
començar  a  trobar  les  primeres  solucions  a 
aquest  problema. 

La  Generalitat  de  Catalunya,  conscient  de 
les  necessitats  de  la  nostra  societat  d'avui,  i  re¬ 
ferent  a  aquest  tema  ha  iniciat  com  a  primera 
actuació,  una  Campanya  d'Informació  a  l'abast 
de  tothom. 


IflnfB  Programa  d'iníormacio  sobre  les  Dr(.>güdependèndes 

sUÏgENERALITAT  de  CATALUNYA 

Departament  de  Sanitat  i  Seguretat  Sooal  i 

Direcció  Genera)  de  Joventut- Institut  Català  de  Ser%'eis  a  la  Joventut. 


Molts  de  vosaltres  en  tindreu  coneixement  pels  mitjans  de  comunicació  però 
en  ocasió  de  la  publicació  d'aquest  Butlletí,  aquesta  Regiduria  ha  cregut  conve¬ 
nient  fer-ne  ressò  d'aquest  intent  de  conscienciació  de  la  nostra  població. 

è 

Estem  davant  d'una  nova  malaltia  que  es  pot  guarir  i  erradicar  si  és  aquesta  la 
nostra  voluntat.  Com  molt  bé  diu  un  dels  cartells  "No  ens  hi  posem  d'esquena". 

Informació:  "Programa  d'Informació  sobre  les  Drogodependències",  Apartat 
de  Correus,  35.1  29  -  BARCELONA. 


ASSISTÈNCIA  SOCIAL 


Un  dels  assoliments  més  importants  de  les  Societats  progressistes  actuals 
com  pretenem  que  ho  sigui  la  nostra,  és  la  traducció  amb  serveis  a  la  Comunitat 
que  s'anomena  "salari  social".  Tots  nosaltres  som  contribuents  actius  en  el 
moment  de  construir  una  societat  cada  dia  millor,  i  no  únicament  d'una  manera 
material  o  econòmica,  sinó  amb  l'esforç  de  col·laboració,  d'iniciativa  i  d'il.lusió  en 
qualsevol  de  les  activitats  on  es  pogui  fer  sentir  la  nostra  veu  o  la  nostra  influèn¬ 
cia.  Però  en  compensació  esperem  obtenir  una  estabilitat  des  de  tots  els  punts  de 
vista  i  arribar  al  benestar  social. 


Per  aquest  motiu,  l'Ajuntament  com  a  òrgan  que  ha  de  procurar-nos  aquests 
serveis  comunitaris  ha  aconseguit  que  els  masnovins  comptesim  amb  un  Centre 
d'Assistència  Social. 


D'ell  volem  parlar-ne  avui,  i  des  d'aquest  mitjà  de  comunicació,  per  tal  que 
tothom  conegui  la  seva  existència,  i  tingui  una  correcta  informació  de  les  seves 
prestacions  destinades  a  tot  el  conjunt  de  la  població. 

Primerament  direm  que  s'ha  d'eliminar  el  concepte  d'assistència  social  com 
a  sinònim  d'atenció  exclusiva  als  sectors  marginats.  1  hem  de  conèixer  que  el  seu 
objectiu  principal  és  l'assessorament  i  orientació  sobre  problemes  individuals, 
familiars  i  comunitaris,  englobant  lògicament  la  solució  dels  problemes  de  la 
marginació. 

Quina  és  la  missió  i  les  actuacions  fetes  fins  ara  a  càrrec  d'aquest  Servei 
Municipal  i  pel  Treballador  Social.? 

Les  separarem  en  dues  classes: 


La  primera,  on  s'actua  d'intermediari  ja  que  no  tots  els  Serveis  Socials  estan 
municipalitzats.  Entre  aquestes  prestacions  hi  ha  les  sol·licituds  d'ajuts  per  a  Ve¬ 
llesa  i  Malaltia  als  Fons  d'Assistència  Social  de  la  Generalitat  i  tramitacions 
d'ingrés  a  Centres  Hospitalaris,  Residències  Geriàtriques  i  Institucions  Psiquiàtri¬ 
ques,  sol·licituds  d'ajuts  per  lloguers  d'habitatges  a  la  Generalitat  de  Catalunya, 
intervencions  davant  de  Jutjats  i  Procuradors  en  casos  de  desnonament,  infor¬ 
mació  i  orientació  als  aturats. 


La  segona,  que  depèn  directament  de  la  gestió  de  l'Ajuntament.  Entre  elles 
trobem,  ajuts  ecònomic-socials  a  disminuits  psíquics-físics*  ajuts  econòmics  pel 
pagament  de  llum,  aigua,  clavegueram,  exaccions  municipals,  llibres  i  material 
escolar,  aliments,  assistències  mèdico-farmacèutiques,  etc. . . 

I  amb  caràcter  més  general  l'atenció  i  seguiment  de  tots  aquells  casos  que 
necessiten  unes  directrius  per  a  la  seva  integració  social. 

Però  no  volem  limitar  aquí  el  camp  d'actuació  en  problemàtica  social,  sinó 
que  ens  comprometem  a  promocionar  aquest  Servei  i  ampliar-lo  al  màxim  de  les 
nostres  possibilitats  perquè  entenem  els  Serveis  Socials  com  a  responsabilitat 
pública  i  esperem  comptar  amb  una  bona  participació  ciutadana. 


CALENDARI  LABORAL  DE  FESTES 


6  gener  (Reis) 

20  abril  (Divendres  Sant) 

23  abril  (Dilluns  de  Pasqua  Florida) 
1  maig  (Festa  del  Treball) 

1 1  juny  (Pasqua  Granada) 

1 5  agost  (l'Assumpció) 

1 1  setembre  (Diada  Nacional) 

12  octubre  (Festa  de  la  Hispanitat) 
1  novembre  (Tots  Sants) 

8  desembre  (la  Immaculada) 

25  desembre  (Nadal) 

26  desembre  (Sant  Esteve) 

Festes  Locals:  28  i  29  de  juny. 

REGISTRE  MUNICIPAL  D'ATURATS 


A  fi  d'actualitzar  el  registre  d'aturats  de  veïns  d'aquesta  localitat, 
es  comunica  a  totes  les  persones  que  es  trobin  en  aquesta  situació, 
gaudeixin  o  no  del  subsidi  d'atur,  que  es  poden  dirigir  al  Negociat 
d'Estadística  d'aquest  Ajuntament,  de  dilluns  a  divendres  de  9  a  2  del 
migdia,  durant  tot  el  mes  de  març  corrent. 

Es  fa  constar,  que  transcorregut  aquest  termini  quedaran  anul·la¬ 
des  les  inscripcions  anteriors. 


i 


REGISTRO  MUNICIPAL  DE  PARADOS 


Con  el  fin  de  actualitzar  el  régistro  de  parados  de  vecinos  de  esta 
localidad,  se  comunica  a  todas  las  personas  que  se  encuentren  en  esta 
situación,  disfruten  o  no  del  subsidio  de  paro,  que  se  pueden  dirigir  al 
Negociado  de  Estadística  de  este  Ayuntamiento,  de  lunes  a  viernes  de 
9  a  2  del  mediodía,  durante  todo  el  mes  de  marzo  corriente. 

Se  hace  constar,  que  transcurrido  este  plazo,  quedaràn  anuladas 
las  inscripciones  anteriores. 

CONSUM  D'AIGÜES  POTABLES 


El  Servei  Territorial  de  Promoció  de  la  Salut  de  la  Generalitat  de 
Catalunya,  comunica  a  l'Ajuntament  que,  com  a  conseqüència  d'una 
anàlisi  físico-química  practicat  a  les  aigües  dels  diferents  pous  i  mi¬ 
nes  de  subministrament  públic  de  la  Vila,  ha  donat  per  resultat  que 
són  POTABLES,  si  bé  contenen  un  excés  de  nitrats,  la  qual  cosa  fa 
que  no  puguin  ésser  consumides  per  nens  menors  d'un  any. 

El  que  es  fa  públic  per  a  coneixement  de  tothom,  si  bé  es  repeteix 
que  són  potables  i  totalment  aptes  pel  seu  consum  normal. 


CONSUMO  DE  AGUÀS  POTABLES 

El  Servei  Territorial  de  Promoció  de  la  Salut  de  la  Generalitat  de 
Catalunya,  comunica  al  Ayuntamiento  que,  como  consecuencia  de  un 
anàlisis  físico-químico  practicado  a  las  aguas  de  los  diferentes  pozos 
y  minas  de  suministro  público  de  la  Villa,  ha  dado  por  resultado  que 
son  POTABLES,  si  bien  contienen  un  exceso  de  nitratos,  lo  que  hace 
que  no  puedan  ser  consumidas  por  ninos  menores  de  un  ano. 

Lo  que  se  hace  público  para  conocimiento  de  todos,  si  bien  se 
repite  que  son  potables  y  totalmente  aptas  para  su  consumo  normal. 


PERMANENT,  del  dia  7  d'octubre  del  1983. 

ES  DÓNA  COMPTE  de  l'exposició  pública  del  Pla  d'Ordenació  del  tram  de  cos¬ 
ta  comprès  entre  l'Embarcador  de  Premià  de  Mar  i  el  Port  Esportiu  del  Masnou,  El 
Sr.  Tarrida  demana  i  queda  acceptat  que  resti  el  projecte  a  disposició  de  tots  els 
Consellers  de  l'Ajuntament  perquè  puguin  examinar-lo. 

APROVAR  l'expedient  d'aplicació  per  Contribucions  Especials  corresponent  a 
les  obres  d'urbanització  del  carrer  de  Francesc  Macià,  (Tros  comprès  entre  l'Avin¬ 
guda  de  Joan  XXIII  i  Pompeu  Fabra). 

No  es  produeixen  Precs  i  Preguntes. 


PERMANENT,  del  dia  14  d^octubre  del  1983. 

RENOVAR  els  contractes  amb  l'equip  de  professionals  del  Servei  de  Planifica¬ 
ció  Familiar  format  pel  Ginecòleg  Sr.  Vicenç  Díaz  de  Brito  i  la  Llevadora  Sra.  Ma¬ 
nuela  Sànchez  de  Gracia,  pel  preu  total  mensual  de  82.500  pessetes,  pet  termini 
d'un  any. 

ADJUDICAR  a  l'Empresa  Torca  S.  Coop.  Ltda.,  la  contractació  de  les  obres  de 
construcció  de  clavegueres  des  del  carrer  de  Sant  Miquel  al  Torrent  Umbert  pel 
preu  de  728.178  ptes.,  a  la  vista  de  què  ha  estat  l'oferta  més  avantatjosa  de  les 
que  s'han  presentat  per  a  l'execució  d'aquestes  obres. 

APROVAR  la  relació  de  despeses  n.°  24  del  Pressupost  Ordinari  per  import  de 
20.000  ptes.  Pel  que  fa  a  aquesta  proposta  el  Sr.  Marzal  fa  constar  que  quan  es 
tracta  de  cursets  per  a  funcionaris,  l'Ajuntament  hauria  de  finançar  el  50%  del  seu 
import  i  la  resta  per  compte  del  beneficiat.  El  Sr.  Azuara  indica  que  li  sembla  bé 
aquesta  postura  quan  es  tracta  de  persones  relacionades  indirectament  amb 
l'Ajuntament,  però  no  és  aquest  el  cas,  ja  que  el  curset  el  realitza  un  funcionari  mu¬ 
nicipal.  El  Sr.  Grané  afegeix  que  s'ha  de  tenir  en  compte  dues  coses,  l'interès  de 
l'Ajuntament  en  que  els  seus  empleats  siguin  eficients  i  voluntat  de  l'interessat  en 
millorar  la  seva  qualificació. 

DEIXAR  SOBRE  LA  TAULA,  la  proposta  de  despeses  n.°  132  per  a  ampliació 
dels  discs  de  l'Ordinador. 

Obert  el  torn  de  Precs  i  Preguntes  es  produeixen  les  següents  intervencions: 

El  Sr.  Grané  demana  que  per  part  de  l'Organisme  que  correspongui  es  vigili  als 
que  pesquen  junt  a  la  platja,  i  en  concret  denúncia  als  qui  pescaven  a  uns  100 
metres  de  la  platja  el  dia  1 4  a  les  9  del  matí  amb  xarxa  d'arrossegament. 

El  Sr.  Marzal  fa  els  següents  precs: 

1 Que  se  li  lliuri  còpia  de  les  despeses  corrents  de  les  Escoles  Públiques. 

2. -  Còpia  de  l'informe  sobre  el  projecte  de  Sanitat  Escolar,  si  està  fet. 

3. -  Que  es  realitzi  un  informe  de  la  repercussió  de  l'aplicació  de  la  Llei  de  Nor¬ 
malització  Lingüística  de  les  Escoles,  en  els  Col·legis  Públics  del  Masnou,  sobretot 
pel  que  fa  al  Professorat. 

El  mateix  Tinent  d'Alcalde  fa  les  següents  preguntes: 

En  l'últim  Ple  el  Sr.  Ferrero  va  manifestar  que  el  projecte  de  reparació  de  l'Ins¬ 
titut  de  Formació  Professional  estava  fet,  i  que  no  s'havia  començat  a  temps.  Es 
pregunta  perquè  no  s'ha  començat,  i  contesta  el  Sr.  Aran  que  no  s'ha  començat 
per  manca  de  Pressupost  però  que  existeix  el  compromís  de  començar-lo  en  el 
mes  d'octubre.  Per  aquest  motiu,  es  va  gestionar  la  instal·lació  de  dues  noves 
aules  pre-fabricades. 

Si  hi  ha  el  projecte  d'incorporar  a  l'Institut  de  Formació  Professional,  l'ense¬ 
nyament  d'hosteleria,  ja  que  segons  notícies,  s'estant  desmontant  les  cuines. 
Contesta  el  Sr.  Alcalde  que  no  hi  ha  intenció  de  posar  aquesta  especialitat. 

Es  pregunta  si  el  Parvulari  del  Col·legi  Lluís  Millet,  està  acabat,  i  contesta  el  Sr. 
Aran  que  manquen  alguns  detalls  però  que  en  el  termini  de  8  dies  ja  funcionarà. 

Es  pregunta  a  on  és  el  Patrimoni  Pictòric  Municipal  el  Sr.  Aran  contesta  que  a 
la  Casa  de  la  Cultura,  com  sempre,  i  que  estan  inventariats  i  valorats  els  quadres 
amb  data  de  l'any  1 .982. 

El  Sr.  Tarrida  pregunta  per  l'estat  de  l'Inventari  del  Museu  Munidpal,  contesta 
el  Sr.  Aran  que  és  acabat  l'Inventari  però  manca  la  seva  valoració. 

PERMANENT,  del  dia  21  d^octubre  del  1983. 

DETERMINAR  com  a  Festes  Locals  per  a  incloure  en  el  Calendari  Escolar  els 
dies  28  i  29  de  juny. 

ENCARREGAR  a  l'Enginyer  Municipal  Sr.  Joan  Jover  i  Díaz,  amb  caràcter  d'ur¬ 
gència  la  redacció  del  Projecte  per  a  la  instal·lació  d'enllumenat  públic  dels  carrers 
1 de  Maig  i  Sant  Miquel. 

ENCARREGAR  als  Serveis  Tècnics  Municipals,  la  redacció  d'un  reformat  del 
projecte  d'urbanització  dels  carrers  de  Puerto  Rico,  Uruguai,  Brasil  i  Veneçuela,  en 
el  qual  hi  quedin  reflectides  les  esmenes  introduïdes  al  llarg  del  transcurs  de  les 
obres. 

INFORMACIÓ  DE  UALCALDIA 

L'Alcalde-President  informa  del  següent: 

De  la  concessió  a  aquest  Ajuntament  per  l'Institut  Nacional  d'Ocupació,  d'una 
subvenció  de  2.800.000  ptes.,  amb  càrrec  al  fons  de  l'atur  per  obres  d'urbanitza¬ 
ció  de  la  Plaça  11  de  setembre,  quantitat  aquesta  que  representa  el  100%  del 
pressupost  de  la  mà  d'obra. 

De  la  concessió  pel  Servei  d'Arxiu  de  la  Generalitat,  d'una  subvenció  per  im¬ 
port  de  853.944  ptes,,  per  al  pagament  de  les  obres  que  s'han  realitzat  a  la  finca 
del  Passatge  Verge  de  Lourdes,  n.°  14,  destinada  a  Arxiu  Històric  Municipal. 

PERMANENT,  del  dia  28  d'octubre  del  1983. 


ADJUDICAR  DIRECTAMENT,  al  Club  El  Masnou  Basquetbol,  la  contractació  i 
instal·lació  dels  espais  publicitaris  en  el  Pavelló  d'Esports,  pel  termini  d'un  any  per 
un  preu  de  5.000  ptes.  anyals  per  espai  ocupat,  amb  un  mínim  de  100.000  ptes. 
per  tot  l'any.  El  Club  està  obligat  a  presentar  els  comptes  d'explotació  publicitaris, 
i  no  es  podrà  efectuar  publicitat  que  faci  referència  a  begudes  alcohòliques  i  al 
tabac.  Aquest  acord,  s'ha  aprovat  per  5  vots  a  favor  i  2  en  contra  dels  Senyors  Ta- 

rrida  i  Marzal  del  Grup  del  P.S.C.  -  P.S.O.E. 

S'APROVA  la  proposta  de  conveni  per  ús  del  Pavelló  d'Esports  pel  present 
curs  escolar,  dels  Col·legis  Rosa  Sensat,  La  Immaculada,  Jardí  d'Infància  els  Patu¬ 
fets  i  el  Jardí  d'Infància  Rita  Terradas. 

S'APROVA  la  proposta  per  a  llogar  un  frigorífic  subministrador  de  begudes 
refrescants  a  l'entitat  Cobega  S.A.,  per  instal.lar-lo  en  el  Pavelló  d'Esports. 

CONTRACTAR  directament  els  serveis  professionals  dels  Tècnics  de  l'Ajunta¬ 
ment  segons  detall  següent: 

Arquitecte  Municipal  Sr.  Josep  M.^  Gutiérrez  i  Noguera. 

Enginyer  Industrial:  Sr.  Joan  Jover  Díaz. 

Enginyer  de  Camins:  Sr.  Eduard  Cot  i  Torres. 

Aparellador:  Sr.  Francesc  Serrahima  i  de  Riba. 

El  termini  del  contracte  és  d'un  any  des  del  dia  1  de  novembre  del  1 983  al  31 
d'octubre  del  1  984,  i  podrà  prorrogar-se  per  períodes  anyals,  segons  acord  exprés 
de  la  Comissió  Permanent. 

Obert  el  torn  de  Precs  i  Preguntes  es  produeixen  les  següents  intervencions: 

El  Sr.  Jaume  Marzal  pregunta  quin  criteri  es  segueix  per  a  cedir  locals  als 
grups  musicals  que  ho  demanen,  a  fi  de  portar  a  terme  les  seves  activitats. 


PERMANENT,  del  dia  4  de  novembre  del  1983. 


DEIXAR  sobre  la  Taula  la  Moció  del  Grup  Municipal  de  C.  i  U.  en  relació  a  la 
publicació  en  el  Diari  El  Maresme  del  dia  3-1 1-83. 

El  Sr.  Alcalde  informa  de  la  concessió  per  part  de  la  Generalitat  d'una  subven¬ 
ció  de  1  5.000.000  de  ptes.  per  reparar  els  danys  de  la  tamborinada  del  dia  5 

d'octubre  del  1 983. 

S'ACORDA  per  unanimitat  el  contractar  amb  la  Creu  Roja  del  Masnou,  la  rea¬ 
lització  del  Servei  de  Lloc  de  Socors  Municipal,  amb  els  drets  i  obligacions  que  fi¬ 
guren  en  el  projecte  de  contracte  pel  termini  de  sis  mesos,  i  pel  preu  mensual  de 
289.667  ptes.  S'ha  de  fer  constar  que  després  d'algunes  intervencions  referides  a 
l'adopció  de  l'anterior  acord,  el  Grup  Municipal  Socialista  fa  constar  que  vota  a  fa¬ 
vor,  si  l'equip  de  Govern  es  compromet  en  el  dit  termini  de  sis  mesos,  l'intentar 
aconseguir  concerts  amb  la  Seguretat  Social  i  Mútua  Esportiva  que  fagi  més  via¬ 
ble  la  proposta  alternativa  que  aquest  Grup  ha  presentat,  i  el  Sr.  Azuara  contesta 
en  nom  de  l'equip  de  Govern,  que  l'esmentat  termini  de  sis  mesos  podria  ésser 
prorrogat  per  altres  sis  mesos  sinó  han  arribat  a  bon  fi  les  gestions  a  realitzar. 

PERMANENT,  del  dia  11  de  novembre  del  1983. 


APROVAR  la  proposta  de  conveni  per  a  l'ús  del  Pavelló  d'Esport-s  per  l'Escola 
Marinada  des  del  1  d'octubre  del  1  983  fins  el  30  de  juny  del  1 984. 

AUTORITZAR  a  l'Associació  de  Pares  del  Col.legi  Mixt  Ocata  per  a  la  instal·la¬ 
ció  en  aquest  Col.legi  d'una  línia  telefònica  a  nom  i  càrrec  de  l'esmentada  Associa¬ 
ció. 


AUTORITZAR  a  la  Companyia  Telefònica,  pel  trasllat  de  les  cabines  telefòni¬ 
ques  situades  en  el  carrer  de  Barcelona,  i  la  de  la  Plaça  Ramon  i  Cajal,  als  carrers 
de  Rosa  Sensat,  junt  a  l'Institut  de  B.U.P.,  i  al  carrer  de  Frai  Juníper  Serra,  Plaça  del 
Duc  d'Ahumada,  segons  indicacions  d'aquest  Ajuntament  i  a  la  vista  de  les  moltes 
peticions  que  en  aquest  sentit  han  estat  rebudes. 

ENCARREGAR  als  Serveis  Tècnics  Municipals  la  modificació  del  projecte 
d'Urbanització  de  la  Plaça  1 1  de  setembre  d'acord  amb  el  croquis  presentat  tenint 
en  compte  que  el  contracte  ja  està  subscrit  amb  l'Institut  Nacional  d'Ocupació,  i 
segons  el  qual  condicionaven  que  les  obres  s'iniciessin,  dintre  d'aquest  mes,  i 
fossin  acabades  el  31  de  desembre  proper. 

DEIXAR  SOBRE  LA  TAULA,  la  Moció  del  Grup  Municipal  de  C.  i  U.,  en  relació  a 
la  publicació  del  diari  "El  Maresme"  de  data  3-1 1-83,  a  la  vista  de  la  còpia  de 
l'escrit  de  rectificació  presentat  per  Sr.  Jaume  Marzal. 

Obert  el  torn  de  Precs  i  Preguntes  es  produeixen  les  següents  intervencions: 

Posar  telèfons  amb  monedes  en  el  Camp  de  futbol  Municipal  i  Centre  d'Assis¬ 
tència  Primària. 

Trobar  la  manera  de  posar  els  telèfons  dels  Col·legis  Públics  als  seu  càrrec  i  que 
l'Ajuntament  assenyalés  una  subvenció  que  cobreixi  el  mínim  per  evitar  les  factu¬ 
res  desorbitades  que  es  presenten  a  càrrec  de  l'Ajuntament. 

Pregunta  si  es  coneixen  les  despeses  de  telèfon  per  àrees  i  dependències  de 
l'Ajuntament,  i  prega  es  faci  un  informe  per  controlar  aquesta  despesa. 


PERMANENT,  de>  dia  17  de  novembre  del  1983. 

S'ACORDA  SOL·LICITAR,  a  la  Conselleria  de  Comerç  i  Turisme  de  la  Generali- 

tat  de  Catalunya,  una  subvenció  de  tres  milions  de  ptes.  per  a  la  compra  d'una 
màquina  per  a  la  neteja  de  la  platja  del  Masnou. 

ES  CONCEDEIX,  un  ajut  social  a  la  Comissió  organitzadora  de  la  Campanya  de 
recollida  de  joguines  per  als  nens  necessitats  de  la  Vila  de  1 5.000  ptes. 

ENCARREGAR  a  l'Enginyer  Municipal,  la  redacció  dels  projectes  d'enllumenat 
del  Sector  Nord-est  del  Masnou,  Zona  Nord  amb  96  punts  de  llum,  i  zona  Sud 
amb  1 05  unitats. 

S'APROVA  l'informe  tècnic  i  el  pressupost  addicional  de  141.736  ptes.  relatiu 
a  les  obres  complementàries  d'acondicionament  per  Arxiu  Municipal  de  la  finca 
del  Passatge  Verge  de  Lourdes,  n.°  14  adjudicant  aquestes  obres  per  l'import 
esmentat  a  l'Empresa  d'Isidre  Bolart  i  Barceló. 

Obert  el  torn  de  Precs  i  Preguntes  es  realitzen  les  següents  intervencions: 

El  Sr.  Marzal  pregunta  si  s'ha  notificat  l'acord  de  l'Ajuntannent  segons  el  qual 
es  demana  al  Govern  la  declaració  del  Masnou  com  a  zona  no  nuclear. 

En  relació  a  aquest  punt  el  Sr.  Secretari  informa  que  el  tractar-se  d'un  acord 
complex,  i  amb  diverses  esmenes  aprovades,  va  considerar  més  prudent  el  que  no 
es  notifiqués  fins  que  l'esborrany  s'aprovés  definitivament.  El  Sr.  Marzal  demana 
que  es  comuniqui  l'acord,  perquè  ja  fa  molt  temps  que  es  va  adoptar. 

El  mateix  Sr.  Marzal  demana  un  informe  de  la  Policia  Municipal  sobre  la  seva 
actuació  en  el  cas  en  què  fou  requerida  el  dimecres  dia  9  a  dos  quarts  de  dotze  de 
la  nit. 

ES  DEIXA  sobre  la  Taula  la  Moció  del  Grup  Municipal  de  C.  i  U.,  en  relació  a  la 
publicació  del  diari  "El  Maresme",  del  dia  3-1 1  -83. 


PERMANENT,  del  dia  25  de  novembre  del  1983 

ES  DÓNA  COMPTE  de  la  resolució  de  la  Sala  Primera  del  Contenciós,  de  l'Au¬ 
diència  Territorial,  per  la  qual  ha  resolt  a  favor  de  l'Ajuntament  el  recurs  presentat 
pel  Sr.  Conrado  Lauret. 

ES  DÓNA  COMPTE  que  s'ha  rebut  un  escrit  del  Consorci  d'Infraestructura 
Sanitària  de  la  Província,  en  el  qual  trameten  tres  exemplars  del  projecte  de 
"Col·lectors  Principals",  tractament  Preliminar  i  emissari  submarí  per  al  Masnou, 
Alella,  Teià,  Premià  de  Mar  i  Premià  de  Dalt. 

ENCARREGAR  als  Serveis  Tècnics  Municipals,  la  redacció  del  projecte  d'urba¬ 
nització  del  carrer  de  Frederic  Bosch,  tros  comprès  entre  el  Passeig  de  Cristòfol 
Colon  i  l'Avinguda  del  Carme. 

S'APROVA  l'expedient  per  a  l'execució  de  les  obres  d'acabament  dels  locals 
destinats  a  l'Arxiu  Municipal  del  local  del  carrer  Verge  de  Lourdes,  n.®  14,  sota  la 
direcció  dels  Tècnics  Municipals,  i  el  seu  pagament  es  farà  a  càrrec  de  la  subven¬ 
ció  rebuda  de  la  Generalitat  de  Catalunya  de  853,994  ptes. 

CONTRACTAR  amb  l'Empresa  E.T.I.M.S.A.,  la  revisió  dels  Padrons  d'Indústries 
i  Comerços. 

El  Grup  Municipal  de  C.  i  U.,  ha  presentat  una  Moció  que  literalment  diu: 

"El  Grup  Municipal  de  Convergència,  presenta  una  Moció  a  la  Permanent  d'aquest 
Ajuntament,  el  dia  4  d'aquest  mes  de  novembre,  referent  a  l'escrit  publicat  en  el 
diari  El  Maresme,  el  dia  3  del  mateix  mes,  en  la  qual  deia  el  Grup  Municipal  Socia¬ 
lista  que  la  proposta  presentada  pel  nostre  Grup,  per  a  rebaixar  les  contribucions 
especials  al  50%  per  als  propietaris  afectats  per  les  obres  de  conversió  en  subte¬ 
rrània  la  línia  d'alta  tensió  que  atravessa  el  Pavelló  d'Esports,  era  causa  de  nexes 
que  tenia  aquest  Grup  Municipal  de  Convergència  amb  els  esmentats  propietaris. 
No  obstant  i  a  la  vista  de  la  ràpida  rectificació  del  Grup  Municipal  Socialista,  i  de  la 
carta  publicada  en  el  diari  "E!  Periódico"  del  dia  1  6  també  de  novembre,  per  part 
del  Sr.  Eladi  Torres  del  P.S.C.  (P.S.C.-P.S.O.E.),  en  la  qual  explica  clarament  que  el 
Grup  Socialista  del  Masnou,  no  té  cap  constància  de  què  el  Grup  Municipal  de 
Convergència  tingui  cap  nexe  amb  els  propietaris  dels  solars  afectats  per  les  es¬ 
mentades  contribucions  especials,  encara  que  aquesta  declaració  no  va  tenir  les 
mateixes  oportunitats  que  l'escrit  publicat  abans,  i  per  tant  no  hi  estaven  d'acord, 
però  vist  tanmateix  l'editorial  publicada  a  l'esmentat  diari,  el  dia  18  de  l'actual, 
amb  el  títol  "credibilidad  informativa"  aquest  Grup  Municipal  de  Convergència, 
creu  doncs,  que  ha  quedat  suficientment  clarificada  aquesta  situació,  i  per  tant 
retira  la  dita  Moció  que  varen  presentar  el  dia  3  de  l'actual. 

-  15- 


Obert  el  torn  de  Precs  i  Preguntes  es  realitzen  les  següents  intervencions: 

El  Sr.  Pere  Rossell  informa  al  Sr.  Marzal  sobre  la  seva  pregunta  relacionada 
amb  l'actuació  de  la  Policia  Municipal  el  dia  9  de  l'actual. 

El  Sr.  Marzal  pregunta  si  ha  dimitit  el  Conseller  Sr.  Ferrero  com  a  Delegat 
d'Ensenyament.  Contesta  el  Sr.  Aran  que  el  Sr.  Ferrero  ha  manifestat  al  Sr.  Alcal¬ 
de  la  seva  intenció  de  deixar  temporalment  la  Conselleria  d'Ensenyament  per 
motius  de  treball. 


PERMANEMT,  del  dia  2  de  desembre  del  1983. 

CONTRACTAR  amb  l'Empresa  Satec,  les  revisions  de  la  calefacció,  tant  de 
l'Ajuntament  com  dels  Col·legis  Públics  Lluís  Millet,  Rosa  Sensat  i  Mixt  Ocata, 
pel  preu  de  5.500  ptes.  per  cada  un  d'ells. 

CONTRACTAR  amb  l'Empresa  Olivetti  el  manteniment  de  la  màquina  del 
Sistema  de  Video  Escriptura,  pel  període  d'un  any. 

APROVAR  la  valoració  de  diferents  desperfectes  a  la  via  pública,  ordenant 
que  es  notifiqui  als  seus  reponsables  pel  seu  pagament. 

S'ACORDA  sol·licitar  de  la  Direcció  General  d'Ocupació  de  Treball  de  la  Ge¬ 
neralitat  la  inclusió  d'aquest  Ajuntament  en  el  IV  Pla  d'Ocupació  Comunitària. 

Obert  el  torn  de  Precs  i  Preguntes  es  produeixen  les  següents  intervencions: 

El  Sr.  Tarrida  demana  còpia  del  Reglament  de  la  Policia  i  l'Ordenança  de  la 
Policia  Urbana. 

El  mateix  Tinent  d'Alcalde  demana  informació  en  relació  a  les  notícies  de 
què  hi  ha  degoteres  en  el  Pavelló  d'Esports. 

PERMANENT,  del  dia  9  de  desembre  del  1983 


DONAR  COMPTE  de  l'exposició  pública  del  projecte  de  col·lectors,  tracta¬ 
ment  preliminar  i  emisari  submarí  per  al  Masnou,  Alella,  Teià,  Premià  de  Mar  i 
Premià  de  Dalt  redactat  pel  Consorci  d'Infraestructura  Sanitària  de  la  Província 
de  Barcelona. 

ADJUDICAR  el  servei  de  recollida  d'escombraries  i  trasllat  a  l'abocador  d'a¬ 
quest  Municipi,  pel  termini  de  cinc  mesos,  i  pel  preu  de  844.0G0  ptes.  mensuals, 
a  l'Empresa  de  Jesús  Alberich,  S.A. 

ENCARREGAR  a  l'Arquitecte  Municipal  Sr.  Joan  Villà  i  Sanjuan  els  treballs 
d'acabament  de  la  redacció  dels  projectes  d'urbanització  dels  carrers  de  Frederic 
Bosch,  Itàlia,  Fra  Juníper  Serra,  Cap.  Maristany  Noms  i  Ciutat  de  Sant  Sebastià, 
per  uns  honoraris  tècnics  de  261 .450  ptes. 

* 

ENCARREGAR  a  l'Enginyer  Sr.  Eduard  Cot,  la  redacció  dels  projectes  d'urba¬ 
nització  dels  carrers  de  Francesc  Hombravella,  Dolors  Torregrosa,  Agustí  Giber- 
nau  i  Francesc  Maristany  (tros  comprès  entre  els  carrers  de  Meridià  i  Caietà  de 
Planella.  Carrers  de  Sant  Jordi  i  Garriga  i  Roca,  entre  Verge  del  Pilar  i  terme  d'A- 
lella  fins  al  carrer  Múrcia,  Carrers  de  la  Vall  d'Aran  i  un  tros  del  Goleta  Pollacra 
Constanca. 

Obert  el  torn  de  Precs  i  Preguntes  es  produeixen  les  següents  intervencions: 

El  Sr.  Rafael  Lladó  informa  en  relació  a  la  pregunta  del  Sr.  Tarrida  de  la  sessió 
anterior,  sobre  l'aigua  del  Pav.elló  amb  motiu  de  les  pluges,  i  indica  que  s'ha  trobat 
la  solució. 

9 

El  Sr.  Marzal  pregunta  si  la  campanya  de  fluoració  a  les  Escoles  és  una  actua¬ 
ció  aïllada  o  forma  part  d'un  programa  de  salut  escolar,  i  en  aquest  últim  cas, 
desitja  conèixer  el  seu  contingut. 

El  Sr.  Tarrida  manifesta  que  al  seu  Grup  Municipal  li  hauria  agradat  que  a  ni¬ 
vell  escolar  s'hagués  promogut  algun  acte  per  a  celebrar  l'aniversari  de  la  Consti¬ 
tució  i  prega  es  tingui  en  compte  per  al  proper  any. 

El  mateix  Tinent  d'Alcalde  manifesta  que  el  Butlletí  d'Informació  Municipal  no 
es  reflexa  el  redactat  definitiu  de  l'acta  de  l'acord  d'assenyalar  els  llocs  per  a  la 
col·locació  de  quioscs,  per  tant  es  prega  que  es  reflexin  les  actes  definitives  i  no 
els  esborranys. 

Segueix  el  Sr.  Tarrida  manifestant  que  a  l'última  pàgina  del  mateix  Butlletí  hi 
figuren  fotografies  de  la  inauguració  del  Centre  d'Assistència  Primària  i  pregunta  si 
era  un  acte  institucional.  L'Alcalde  contesta  que  es  tractava  d'una  reunió  de  treball 
amb  els  sanitaris  locals.  El  Sr.  Tarrida  demana  que  en  aquests  actes  s'avisi  a  tots 
els  Consellers  i  fa  constar  la  seva  disconformitat  pel  diferent  tractament  donat  en 
el  butlletí  en  relació  a  altres  actes  institucionals  que  no  s'han  publicat. 

INFORMACIÓ  DE  L'ALCALDIA 


El  Sr.  Alcalde  informa  de  la  concessió  d'una  subvenció  per  la  Diputació  de 
Barcelona  per  import  de  500.000  ptes.  per  al  Centre  de  Planificació  Familiar. 

El  Sr.  Alcalde  informa  del  problema  que  s'ha  plantejat  a  causa  de  la  construc¬ 
ció  per  l'Ajuntament  de  Premià  de  Mar,  d'un  col·lector  dintre  del  terme  del 
Masnou,  i  de  la  reunió  celebrada  en  aquest  Ajuntament  amb  l'Alcalde  de  Premià,  i 
representants  de  la  Confederació  Hidrogràfica  i  Consorci  d'Infraestructura  Sanità¬ 
ria,  amb  la  finalitat  de  resoldre  el  problema  de  la  forma  més  favorable  sense  haver 
de  parar  les  obres. 

PERMANENT,  del  dia  16  de  desembre  del  1983. 

S'ACORDA  contractar  amb  l'Empresa  Ciape  S.A.,  els  treballs  de  desratització 
del  casc  urbà  pel  termini  d'un  any  i  pel  preu  anyal  de  264.000  ptes. 

S'ACORDA  sol·licitar  a  la  Conselleria  de  Comerç  i  Turisme  de  la  Generalitat, 
una  subvenció  de  2.000.000  de  ptes.  per  a  la  construcció  d'una  oficina  d'Informa¬ 
ció  i  Turisme  i  un  altra  de  497.000  ptes.  per  a  béns  d'oficina. 

S'ACORDA  aprovar  l'informe  dels  Serveis  Tècnics,  en  relació  a  les  obres  de 
reforma  del  Cementiri  Municipal,  les  qual  han  sobrepassat  el  pressupost  inicial,  se¬ 
gons  es  detalla  en  l'esmentat  informe.  Es  tracta  d'obres  posteriors  que  s'han  fet  i 
no  eren  incloses  en  el  pressupost  inicial,  reconeixent  per  tant  aquest  deute  de 
2.578.795  ptes.  al  contractista  adjudicatari,  i  adquirint  aquest  Ajuntament  el  com¬ 
promís  de  consignar  aquesta  quantitat  en  el  Pressupost  d'Inversions  del  proper 
any  1  984. 

Obert  el  torn  de  Precs  i  Preguntes  el  Sr.  Marzal  pregunta  pels  problemes  que 
han  sorgit  a  la  Comissió  de  Festes,  pel  canvi  d'actes  dintre  de  les  festes  de  Nadal. 
Informa  el  Sr.  Aran  que  s'ha  canviat  l'itinerari  de  la  Cavalcada  de  Reis,  per  conside¬ 
rar  inviable  el  que  en  principi  s'havia  assenyalat. 

INFORMACIÓ  DE  UALCALDIA 

El  Sr.  Alcalde  informa  de  la  concessió  per  la  Diputació  d'una  subvenció  de 
1 2.300.000  ptes.  pel  pagament  de  les  obres  de  construcció  de  la  piscina  coberta. 

De  l'apertura  el  proper  dia  1  9,  a  les  12  del  migdia  de  les  proposicions  presen¬ 
tades  pel  concurs  subhasta  per  a  la  realització  de  les  obres  de  canalització  del 
Torrent  de  Bonaventura  Bassegoda. 

FORA  DE  L'ORDRE  DEL  DIA,  I  PRÈVIA  DECLARACIÓ  D'URGÈNCIA, 

S'ADOPTEN  ELS  SEGÜENTS  ACORDS: 

S'AUTORITZA  al  Sr.  Josep-Lluís  Rivera  perquè  dintre  de  les  Festes  de  Nadal 
pugui  circular  un  "Papa  Noel",  i  un  patge  els  dies  de  l'l  al  4  de  gener  proper. 

Així  mateix  també  s'autoritza  el  Sr.  Eduard  Jaumandreu,  en  nom  dels  establi¬ 
ments  comercials  del  Passatge  d'accés  al  Port  Esportiu  per  a  col·locar  altaveus  i 
realització  de  propaganda  per  aquests  dies  de  les  Festes  de  Nadal. 

è 

PERMANENT,  del  dia  23  de  desembre  del  1983. 

S'ACORDA  ADJUDICAR  a  l'Empresa  de  Josep  Sabaté  l'execució  de  les  obres 
d'instal·lació  d'enllumenat  en  el  carrer  de  Joan  Llampallas,  pel  preu  de  1.367.655 
ptes.,  tenint  en  compte  que  ha  estat  l'oferta  més  avantatjosa  de  les  que  s'han 
presentat  per  executar  aquestes  obres. 

S'ACORDA  sol·licitar  a  la  Direcció  General  de  Ports  i  Costes  del  Departament 
de  Política  Territorial  de  la  Generalitat  de  Catalunya,  una  subvenció  de  5.403.956 
ptes.,  per  a  la  redacció  del  projecte  d'obres  de  defensa  i  regeneració  de  la  Platja, 
tros  comprès  entre  el  Port  Esportiu  i  el  Terme  de  Premià  de  Mar. 

Obert  el  torn  de  Precs  i  Preguntes  es  produeixen  les  següents  intervencions: 

El  Sr.  Aran  prega  a  la  Conselleria  de  Governació  que  pel  Servei  de  Manteni¬ 
ment  es  col·loqui  un  punt  de  llum  a  les  escales  del  carrer  de  Joan  XXIII. 

El  Sr.  Tarrida  manifesta  que  té  la  sensació  de  què  s'estant  col·locant  senyals 
de  trànsit  innecessaris  en  els  carrers  amb  molt  poc  moviment  de  vehicles. 

INFORME  DE  LÀLCALDIA 

El  Sr.  Alcalde  informa  que  la  Conselleria  de  Treball  de  la  Generalitat  ha  comu¬ 
nicat  la  concessió  d'una  subvenció  de  2.732.000  ptes.,  per  a  les  obres  d'ocupació 
comunitària. 

PERMANENT,  del  dia  30  de  desembre  del  1983. 


DONADA  COMPTE  de  les  propostes  presentades  per  a  la  contractació  de  les 
assegurances  Generals  d'Incendis,  Responsabilitat  Civil  General,  i  varis  d'aquest 
Ajuntament  per  l'any  1984,  i  vist  que  han  concurregut  amb  els  seus  projectes  les 
Companyies  "Unión  Condal  de  Seguros,  Mutua  General  de  Seguros,  Finasyr  i  Na 
Rosa  M  ®  Vendrell  Pagés",  i  que  a  la  vista  dels  informes  presentats  pel  Tinent  d'Al¬ 
calde  Delegat  de  Governació,  en  el  qual  s'hi  detallen  les  característiques  i  cobertu¬ 
res  de  cada  proposta  presentada,  amb  un  estat  comparatiu  dels  risc  que  cobreixen 
així  com  les  primes  anyals  per  a  cada  una  d'elles. 

Es  produeixen  diverses  intervencions,  entre  les  quals  El  Sr.  Tarrida  en  nom  del 
Grup  Municipal  Socialista,  manifesta  que  les  pòlisses  que  actualment  té  contracta¬ 
des  l'Ajuntament  amb  la  Companyia  Cresa,  varen  ésser  estudiades  en  el  seu  dia  i 
cobreixen  els  riscs  que  puguin  emparar  les  propostes  per  altres  Companyies,  tota 
vegada  que  és  l'oferta  més  avantatjosa  per  l'Ajuntament. 

Per  altra  part  l'equip  de  Govern  creu  que  de  l'estudi  comparatiu  de  garanties 
que  s'ha  efectuat  consideren  que  La  Unió  Condal  és  la  que  en  resum  ofereix  mi¬ 
llors  garanties  i  més  favorables  per  a  l'Ajuntament,  i  en  la  seva  conseqüència  i 
després  d'una  àmplia  discussió  sobre  el  tema  s'acorda,  per  4  vots  a  favor  i  2  en 
contra  del  Sr.  Tarrida  i  el  del  Sr.  Marzal,  el  següent: 

APROVAR  els  projectes  d'assegurances  generals  per  aquest  Ajuntament  pre¬ 
sentades  per  la  Companyia  Unió  Condal  d'Assegurances,  amb  les  modificacions 
que  figuren  en  el  text  de  l'acord,  acordant  facultar  l'Alcalde  per  a  la  ^gnatura  dels 
documents  necessaris. 

VISTA  la  sol·licitud  del  Sr.  Josep  Castelló  com  a  President  de  la  Cooperativa 
Escolar  Marinada,  per  la  qual  demanen  acollir-se  a  la  xarxa  de  Centres  Docents  Pú¬ 
blics  d'acord  amb  la  legislació  vigent,  l'Ajutament  acorda,  el  CONSIDERAR  en  sen¬ 
tit  positiu  la  petició  de  l'esmentada  Escola. 

APROVAR  la  proposta  de  conveni  per  ús  del  Pavelló  d'Esports  per  l'Associa¬ 
ció  de  Pares  de  l'Institut  de  Formació  Professional,  i  les  Associacions  de  Pares  dels 
Col·legis  Públics  Rosa  Sensat  i  Ferrer  i  Guàrdia. 

VIST  el  que  disposa  l'Ordre  corresponent  per  a  la  concessió  de  subvencions 
per  a  la  construcció,  remodelatge  i  acondicionament  d'instal·lacions  esportives,  la 
Comissió  Permanent,  per  unanimitat  adopta  els  acords  d'APROVAR,  l'avantprojec¬ 
te  de  remodelació  dels  serveis  de  vestidors  del  Col·legi  Mixt  Ocata  per  la  quantitat 
de  1.904.310  ptes.,  SOL·LICITAR  a  la  Direcció  General  de  l'Esport,  una  subvenció 
de  les  dues  terceres  parts  del  dit  pressupost.  I  ADQUIRIR  el  compromís  d'aportar 
la  quantitat  no  subvencionada  per  a  l'execució  de  les  obres  per  part  d'aquest  Ajun¬ 
tament,  així  com  els  complementaris  que  s'hi  relacionin. 

VIST  el  que  disposa  l'Ordre  corresponent  per  a  la  concessió  de  subvencions 
per  a  la  construcció  remodelatge  i  acondicionament  d'instal·lacions  esportives,  la 
Comissió  Permanent,  per  unanimitat  adopta  els  acords  d'APROVAR  l'avantprojec¬ 
te  de  les  obres  de  remodelació  d'enllumenat  de  la  pista  esportiva  del  Col.legi 
Ferrer  i  Guàrdia  per  la  quantitat  de  1.034.174  ptes.,  SOL·LICITAR  de  la  Direcció 
General  de  l'Esport  una  subvenció  de  les  dues  terceres  parts  d'aquest  import  i  AD¬ 
QUIRIR  a  l'Ajuntament  el  compromís  d'aportar  la  quantitat  no  subvencionada  per  a 
l'execució  d'aquestes  obres,  així  com  els  complementaris  que  s'hi  relacionin. 

VIST  el  Decret  corresponent  pel  que  fa  a  la  concessió  de  subvencions  per  a  la 
construcció  d'instal.lacions  esportives,  la  Comissió  Permanent  per  unanimitat 
adopta  els  següents  acords:  APROVAR  l'avantprojecte  de  construcció  de  vestidors 
i  pista  esportiva  en  el  Torrent  d'Ase,  per  la  quantitat  de  8.881 .268  ptes. 

SOL·LICITAR  de  la  Direcció  General  de  l'Esport  una  subvenció  de  les  dues 
terceres  parts  de  l'esmentat  Pressupost,  i  ADQUIRIR  aquest  Ajuntament  el  com¬ 
promís  d'aportar  les  quantitats  necessàries  per  a  l'execució  d'aquestes  obres. 

CONCERTAR  una  operació  de  tresoreria  amb  el  Banc  de  Sabadell,  per  un 
import  màxim  de  1  5.000.000  de  ptes.,  amb  la  finalitat  de  cobrir  els  dèficits  de  tre¬ 
soreria  que  puguin  produir-se  en  e.\s  Pressupostos  Municipals  de  l'any  1 983. 

Obert  el  torn  de  Precs  i  Preguntes,  es  produeixen  les  següents  intervencions: 

El  Sr.  Marzal  s'interessa  per  l'estat  i  situació  del  cotxe  que  es  va  retirar  del 
servei,  i  contesta  el  Sr.  Rossell  que  un  cop  estigui  feta  la  valoració,  s'efectuaran  els 
tràmits  per  a  subhastar-lo. 

El  mateix  Tinent  d'Alcalde  diu  que  fa  temps  va  preguntar  quines  persones 
tenien  targetes  d'aparcament  en  la  zona  del  carrer  de  Tomàs  Vives,  i  encara  no  se 
l'hi  ha  contestat. 


PLENÀRIA  EXTRAORDINÀRIA,  del  dia  29  de  setembre  del  1983. 

APROVACIÓ  DE  LA  MODIFICACIÓ  DE  LES  TAXES  DE  LES  ORDENANCES 
FISCALS. 

S'APROVA  per  9  vots  a  favor  (C.  i  U.  i  Sr.  Ferrero  i  6  en  contra  (P.S.C.  i 
P.S.U.C.),  la  modificació  de  les  Ordenances  Fiscals  següents:  N.°  2-  Taxa  d'Admi¬ 
nistració.  N.°  3-  Taxa  per  llicència  d'apertura  d'establiments.  N.°  4-  Taxa  per  a  la 
prestació  del  servei  de  clavegueram.  N.°  6-  Taxa  per  portades,  aparadors  i  vitrines. 
N.°  7-  Taxa  per  apertura  de  rases  i  remoció  de  paviments.  N.°  8-  Taxa  per  llicència 
d'obres  i  construccions.  N.°  9-  Taxa  sobre  rails,  pals,  cables,  etc.  a  la  via  pública. 
N.“  10-  Taxa  per  plaques,  patents  i  distintius.  N.®  1 1  -  Taxa  per  retirada  de  vehicles 
en  la  via  pública.  N.°  12-  Taxa  per  rodatge  i  arrossegament  de  vehicles. 
N.®  1 3-  Taxa  per  inspecció  de  vehicles,  calderes  de  vapor,  motors,  transformadors, 
etc.  N.°  14-  Taxa  per  utilització  del  Pavelló  d'Esports.  N.®  15-  Taxa  per  Serveis  de 
Mercats.  N.®  17-  Taxa  per  Cementiris  Municipals.  N.°  29-  Taxa  per  recollida  domi¬ 
ciliària  d'escombraries.  N.°  30-  Taxa  per  elements  constructius  tancats,  terrasses, 
miradors,  balcons,  marquesines,  veles.  N.°  33-  Taxa  per  entrada  de  vehicles  a  tra¬ 
vés  de  les  voreres  i  les  reserves  de  la  via  pública  per  aparcament  exclusiu. 
N.®  34-  Taxa  per  arbitri  sobre  solars  sense  cercar.  N.®  36-  Taxa  per  a  llicència  del 
servei  d'auto-taxis.  N.°  38-  Taxa  per  impost  municipal  sobre  la  circulació  de  vehi¬ 
cles.  N.°  40-  Taxa  per  aparcament  vigilat.  N.®  41-  Taxa  per  ocupació  de  la  via  pública 

amb  taules  i  cadires.  N.°  42-  Taxa  per  quioscs  a  la  via  pública.  N.°  43-  Taxa  per 
llocs,  barraques,  casetes  de  venda,  espectacles  o  atraccions  situades  en  terrenys 
d'ús  públic  i  indústries  al  carrer  i  ambulants,  i  rodatge  cinematogràfic.  N.°  44-  Taxa 
per  ocupació  de  terrenys  d'ús  públic  amb  mercaderies,  runes,  materials  de  cons¬ 
trucció,  tanques,  puntals,  bastides  i  altres  instal·lacions  anàlogues.  N.°  45-  Taxa 
per  Impost  Municipal  sobre  publicitat. 

S'APROVA  una  Taula  (tabla),  de  valor  dels  terrenys  pel  període  1948/1980, 
de  la  liquidació  de  Plus  Vàlua,  la  qual  té  per  finalitat  reduir  l'increment  del  valor  so¬ 
bre  el  qual  gira  l'impost  als  seus  justs  terminis. 

S'APROVA  l'expedient  de  modificació  de  crèdits  n."^  1/1983,  dins  del  vigent 
Pressupost  d'Inversions  en  el  qual  hi  existeixen  crèdits  extraordinaris  i  suplements 
de  crèdits  que  es  finançaran  amb  aplicació  de  superàvits. 

Aquest  acord,  ha  estat  adoptat  per  9  vots  a  favor  i  6  en  contra  (P.S.C.- 
P.S.U.C.). 

S'APROVA  per  unanimitat  la  proposta  dels  Serveis  Tècnics  sobre  la  separació 
de  914.400  ptes.  de  la  construcció  de  la  Piscina  coberta,  relativa  als  treballs  de 
moviment  de  Terres,  que  per  agilitzar  la  seva  construcció  es  podria  en  el  seu  cas, 
adjudicar-se  de  forma  independent,  i  aquesta  quantitat  quedaria  desglósada  del 
pressupost  general. 

S'ACORDA  per  unanimitat  el  concedir  una  pròrroga  al  contracte  d'obres  d'ur¬ 
banització  dels  carrers  de  Puerto  Rico,  Uruguai,  Brasil  i  Veneçuela,  per  un  termini 
de  tres  mesos.  * 

APROVAR  la  Memòria  valorada  de  la  reparació  de  l'emissari  submarí  i  la  seva 
prolongació,  que  està  situat  enfront  de  l'Estació  d'Ocata  i  davant  del  carrer  de  Ro¬ 
ger  de  Flor,  per  import  de  1  5.934.527  ptes.,  acordant  sol·licitar  de  la  Direcció 
General  de  Ports  i  Costes  una  subvenció  econòmica,  per  aquesta  obra. 

S'APROVA  l'informe  tècnic  i  pressupost  total  refós  de  la  construcció  del  Com¬ 
plex  Polisportiu  1.^  Fase,  per  import  total  de  66.314.724  ptes.,  en  lloc  de  les 
59.895.855  ptes.,  que  hi  figuraven  en  el  pressupost  inicial,  tenint  en  compte  que 
aquestes  modificacions  queden  registrades  en  les  diferents  partides,  registrades  i 
justificades  en  el  dit  informe  tècnic,  i  en  la  seva  conseqüència  s'adjudica  per  a 
contractació  directa  a  l'Empresa  Obres  i  Construccions  J.  Puig  aquestes  obres 
complementàries  pel  preu  de  6.082.876  ptes. 

Aquest  acord,  s'ha  adoptat  per  9  vots  a  favor  (C.  i  U.  i  Sr.  Ferrero)  i  6  absten¬ 
cions  (P.S.C.-P.S.U.C.). 

S'ha  de  fer  constar  que  en  arribar  a  les  1 2  de  la  nit,  el  Sr.  Tarrida  en  nom  del 
Grup  Municipal  Socialista,  manifesta  que  impugnaran  els  acords  que  es  prenguin  a 
partir  d'aquesta  hora,  ja  que  segons  les  disposicions  vigents,  les  sessions  s'han 
d'acabar  el  mateix  dia  que  es  comencen,  però  segons  informa  el  Secretari,  és 
facultat  de  l'Alcalde  el  continuar-lo  o  no.  El  Sr.  Alcalde  manifesta  que  continuï  de 
la  mateixa  manera,  que  s'ha  fet  des  de  fa  quatre  anys,  sense  l'oposició  de  ningú. 

El  Sr.  Fàbregas  damana  un  informe  del  Secretari  i  de  la  Generalitat,  sobre  la 
legalitat  dels  acords  a  partir  de  les  1 2  de  la  nit. 

Tot  seguit  els  membres  del  Grup  Municipal  Socialista,  abandonen  la  sessió  i  la 
continuen  els  altres  membres  assistents  ja  que  va  haver-hi  "quòrum"  suficient. 

S'APROVA  per  unanimitat  de  la  resta  d'assistents,  el  canvi  de  sistema 
d'actuació  del  Pla  Parcial  Caramar,  substituint  el  de  compensació  previst  en  el 
Pla  aprovat  per  la  Comissió  Provincial  d'Urbanisme  el  dia  9  de  juny  del  1  982,  pel 
de  Cooperació,  sol·licitat  per  l'Institut  Català  del  Sol. 

^'APROVA  per  unanimitat  i  de  forma  inicial  l'Estudi  de  Detall  "Villamar"  del 
Pla  Parcial  Caramar,  amb  la  finalitat  de  canviar  la  disposició  dels  habitatges 
plurifamiliars  amb  façana  al  carrer  de  Sant  Miquel,  motivada  per  l'interès  de  sal¬ 
vaguardar  la  pineda  existent  en  aquesta  finca,  complirhentant  les  indicacions  de 
la  Comissió  Provincial  d'Urbanisme  en  el  seu  acord  d'aprovació  definitiva  de 
l'esmentat  Pla  Parcial  Caramar. 

S'APROVA  inicialment  el  projecte  d'urbanització  de  la  zona  residencial  Cara¬ 
mar,  presentat  per  l'Institut  Català  del  Sòl. 

S'ha  de  fer  constar  que  el  Sr.  Fàbregas  va  demanar  que  resti  aquest  assump¬ 
te  sobre  la  Taula  per  manca  a  l'expedient,  de  l'informe  de  l'Arquitecte  Municipal. 
Tanmateix  demana  que  s'ha  informat  que  es  tracta  de  la  construcció 
d'habitatges  econòmics,  la  creació  d'un  Patronat  Municipal  de  la  Vivenda  que 
promogui  aquestes  construccions  a  preus  econòmics.  El  Sr.  Alcalde  recull  aques¬ 
ta  última  petició. 

L'anterior  acord,  s'ha  aprovat  per  9  vots  a  favor  del  Grup  de  C.  i  U.  i  una 
abstenció  del  Sr.  Fàbregas  del  P.S.U.C. 

4- 

Es  llegeix  una  Moció  presentada  pel  Grup  Municipal  del  P.S.U.C.  segons  la 
qual  demanen  la  paralització  immediata  de  les  obres  que  es  realitzen  del  Pla  Par¬ 
cial  Caramar,  demanant  a  l'Alcalde  i  Conselleria  d'Urbanisme,  les  explicacions 
necessàries  perquè  no  s'han  pres  les  mesures  per  a  paralitzar  les  obres,  i  què 
s'enviï  notificació  a  la  Generalitat,  on  es  manifesti  la  reprovació  d'aquest  Ajunta¬ 
ment  de  la  gestió  que  s'ha  realitzat  sobre  aquest  tema,  per  no  tenir  la  legalitat 
vigent. 

El  Sr.  Fàbregas  continua  la  seva  intervenció  en  defensa  de  la  seva  Moció,  i 
l'acaba  demanant  al  Sr.  Secretari  un  informe  sobre  la  llicència  concedida  per  la 
Comissió  Permanent  a  l'Institut  Català  del  Sòl. 

El  Sr.  Azuara  contesta  a  les  manifestacions  del  Sr,  Fàbregas,  i  a  la  Moció 
esmentada,  indicant  entre  d'altres  que  la  Comissió  Permanent  el  dia  23  de  se¬ 
tembre  del  1 983  li  va  estar  concedida  la  llicència,  i  per  això  no  hi  ha  infracció  de 
cap  tipus,  tenint  en  compte  que  existeix  voluntat  dels  dos  Organismes  Públics, 
de  què  es  realitzin  les  obres  a  la  màxima  celeritat  possible,  si  bé  dintre  de  la  nor¬ 
mativa  vigent,  entre  altres  puntualitzacions. 

Després  d'algunes  intervencions,  novament  del  Sr.  Fàbregas  i  del  Sr.  Lladó, 
Tinent  d'Alcalde  d'Urbanisme,  es  sotmet  l'esmentada  Moció  a  votació  donant 
per  resultat,  1  vot  a  favor  del  Sr.  Fàbregas  del  P.S.U.C.,  i  8  vots  en  contra  C.  i  U. 

i  una  abstenció  del  Sr.  Ferrero,  per  tant  no  queda  aprovada  la  tan  repetida 
Moció. 

SESSIÓ  PLENÀRIA,  del  dia  7  d'octubre  del  1983. 


S'ACORDA  deixar  sobre  la  Taula  el  punt  de  TOrdre  del  Dia  relatiu  al  Servei 
de  Conservació  de  les  Vies  Públiques. 


S'APROVA  després  d'algunes  intervencions  per  1  0  vots  a  favor  (C.  i  U.,  A.P.  i 
Sr.  Ferrero),  1  en  contra  del  (P.S.U.C.)  i  5  abstencions  (P.S.C.,  P.S.O.E.),  el  projecte 
de  contracte  tramès  per  la  Direcció  General  d'Assistència  Sanitària  per  renovar 
el  concert  del  Centre  d'Urgències  d'aquesta  Vila,  pel  qual  la  Generalitat  es 
compromet  al  pagament  de  191.983  ptes.  mensuals,  fins  a  l'entrada  en  funcio¬ 
nament  del  nou  Centre  d'Assistència  Primària. 


S'APROVA  per  unanimitat  el  projecte  d'instal.lació  d'enllumenat  del  carrer 
d'Almeria,  tros  comprès  entre  l'Avinguda  de  Joan  XXIII  i  carrer  de  Goleta  Polla- 
cra  per  un  import  de  1 .673.753,60  ptes. 

S'APROVA,  per  1 4  vots  a  favor  (C.  i  U.,  P.S.C.  i  Sr.  Ferrero),  i  2  vots  en  contra 
(P.S.U.C.  i  A.P.),  el  presupost  actualitzat  del  Projecte  d'urbanització  del  carrer  de 
Joan  Llampallas,  tram  comprès  entre  la  Plaça  d'Espanya  i  el  carrer  de  Pintor  For¬ 
tuny,  per  import  de  10.876.855  ptes,  tota  vegada  que  el  pressupost  del  mes  de 
gener  del  1982  era  de  8.260.140  ptes.,  i  que  es  trobava  desfasat  pel  temps 
transcorregut  des  de  la  seva  redacció. 

* 

ADJUDICAR  per  a  contractació  directa  a  l'Empresa  Torca  S.  Coop.  Ltda. 
l'execució  de  les  obres  d'urbanització  dels  carrers  1.®'  de  Maig  i  Sant  Miquel,  pel 
preu  de  5.039.237  ptes.  Aquest  acord  s'ha  adoptat  per  1  5  vots  a  favor  (C.  i  U., 
P.S.C.,  P.S.U.C.  i  Sr.  Ferrero)  i  1  abstenció  (A.P.). 

ACCEPTAR  per  unanimitat  la  subvenció  concedida  a  aquest  Ajuntament  per 
la  Direcció  General  d'Esports  de  la  Generalitat,  per  import  de  37.500.000  ptes., 
per  a  les  obres  de  construcció  d'una  piscina  coberta  2.®  Fase  del  Projecte  del 
Complex  Polisportiu  Municipal. 

APROVAR  per  9  vots  a  favor  (C.  i  U.  i  Sr.  Ferrero),  6  vots  en  contra  (P.S.C.  i 
A.P.)  i  1  abstenció  (P.S.U.C.)  el  Plec  de  Condicions  econòmic-administratives  per 
a  la  contractació  a  través  de  concurs  de  les  obres  de  Construcció  de  la  piscina 
coberta  2.®  Fase  del  Projecte  del  Complex  Polisportiu  pel  tipus  de  licitació  de 
74.1  79.91 4  ptes.  Així  mateix  s'acorda  convocar  aquest  concurs. 

APROVAR  per  unanimitat  el  Plec  de  Condicions  per  a  la  contractació  per 
concurs-subhasta  de  les  obres  de  canalització  del  Torrent  de  Bonaventura  Bas- 
segoda  i  Roger  de  Flor,  incloses  dintre  del  Pla  d'Acció  Municipal  de  l'any  1 982. 

S'APROVA  el  concedir  gratificacions  especials  per  serveis  extraordinaris 
realitzats  per  la  policia  municipal  i  funcionaris  administratius.  Aquest  acord  s'ha 
adoptat  per  10  vots  a  favor  (C.  i  U.,  A.P.  i  Sr.  Ferrero)  i  6  abstencions  (P.S.C.  i 
P.S.U.C.). 

S'APROVA  per  unanimitat  el  projecte  de  contracte  de  préstec  amb  el  Banc 
de  Crèdit  Local,  per  import  de  10.81 1 .993  ptes.  per  a  l'execució  de  les  obres  de 
canalització  i  cobertura  del  Torrent  de  Bonaventura  Bassegoda  i  Roger  de  Flor, 
segons  les  clàusules  que  queden  reflectides  a  l'acord  corresponent. 

Obert  el  torn  de  Precs  i  Preguntes  es  produeixen  les  següents  intervencions: 

El  Sr.  Joan  Casas  demana  al  Sr.  Alcalde  que  doni  ordre  perquè  els  assump¬ 
tes  del  Ple  solament  siguin  examinats  pels  Consellers. 

El  Sr.  Màxim  Fàbregas  demana  que,  abans  que  el  Sr.  Batlle  exigeixi  cap 
actuació  del  Sr.  Secretari  en  relació  a  l'examen  dels  expedients,  es  demani  un 
informe  del  Sr.  Secretari. 

El  Sr.  Marzal  demana  al  Sr.  Alcalde  la  presentació  dels  Consellers  als  treba¬ 
lladors  municipals. 

El  Sr,  Marzal  manifesta  el  perill  d'accident  d'algun  nen  per  una  bassa  d'aigua 
situada  en  els  jardins  de  davant  del  Cementiri,  perill  comunicat  el  dia  21  al  Sr. 
Latorre,  el  dia  25  al  Sr.  Alcalde  i  el  dia  31  en  una  Comissió  Permanent,  i  veu  que 
en  el  dia  d'avui  no  s'ha  solucionat. 

El  Sr.  Marzal  manifesta  que  reiteren  la  petició  de  disposar  d'un  número 
proporcional  de  pàgines  en  el  Butlletí  Municipal: 

El  Sr.  Luri  demana  la  celebració  mensual  de  Plens  Ordinaris. 

El  Sr.  Eladi  Torres  lamenta  que  no  s'ha  convocat  la  Comissió  Especial  per  a 
la  redacció  del  projecte  de  reglamentació  de  sessions. 

El  Sr.  Tarrida  demana  que  es  posi  en  marxa  el  servei  de  seguretat  ciutadana, 
quan  hi  ha  problemes  de  gamberrisme  que  es  repeteixen. 

El  Sr.  Màxim  Fàbregas  fa  els  següents  Precs  i  Preguntes: 

Que  existeixi  més  celeritat  en  contestar  i  en  efectuar  els  informes  i  pregun¬ 
tes  que  es  demanin. 

Quina  és  la  situació  del  Monument  a  la  Sardana  (Baranes),  i  de  l'emissari  de 
la  zona  d'Ocata. 


Quina  és  la  situació  de  l'estudi  demanat  a  la  Conselleria  de  Sanitat  el  dia 
1-7-83. 

w 

Que  es  faciliti  als  diferents  Grups  Municipals,  un  balanç  econòmic  detallat 
de  la  Festa  Major  d'enguany. 

« 

Quina  és  la  situació  de  l'Ensenyament  al  Masnou?.  En  particular,  quina  és  la 
problemàtica  de  la  Formació  Professional  al  Municipi. 


Quan  se'm  facilitarà  l'informe  sobre  l'organització  de  la  Policia  Municipal 
demanat  el  28-7-83. 


Informe  sobre  les  obres  que  es  realitzen  a  Joan  XXIII. 

Que  es  demani  als  Serveis  Tècnics  un  informe  sobre  les  característiques 
d'aquesta  obra. 

Un  informe  detallat  i  per  escrit  dels  Convenis  signats  fins  ara  entre  l'Ajunta¬ 
ment  i  Entitats  Esportives  del  Municipi,  per  a  la  utilització  del  Pavelló  d'Esports. 

Una  còpia  de  l'horari  d'utilització  del  Pavelló  d'Esports  per  a  les  Escoles  del 
Masnou. 

Que  es  redacti  d'una  forma  urgent  un  Projecte  de  Reglament  del  Pavelló 
d'Esports. 

Que  es  constitueixi  el  Patronat  Municipal  d'Esports  aprovat  el  mes  de 
desembre  del  1  982. 

Que  se'm  faciliti  una  còpia  de  l'actual  redacció  de  les  Qrdenances  Fiscals. 

Quina  és  la  utilització  dels  locals  de  l'anterior  Biblioteca. 

Per  què  no  s'han  celebrat  Permanents  durant  el  mes  d'agost. 

Quina  és  la  situació  del  llibre  "El  Masnou  ahir  i  avui". 

Quan  se'm  facilitarà  el  Dictàmen  pendent  sobre  la  vigència  o  no  de  les 
Comissions  Informatives  de  l'anterior  Consistori. 

Quina  és  la  situació  del  Pla  d'Ordenació  del  Litoral. 

Que  els  pressupostos  de  l'any  84  es  presentin  amb  un  mes  d'antelació. 

En  quina  situació  estan  ets  Serveis  Tècnics  de  l'Ajuntament. 

El  Sr.  Azuara  manifesta  que  donada  l'extensió  i  diversitat  de  precs  del  Sr.  Fà¬ 
bregas,  li  contestarà  per  escrit. 

La  Sra.  Toran  informa,  en  relació  al  prec  del  Sr.  Màxim  Fàbregas  sobre  la 
situació  de  la  platja,  que  s'ha  realitzat  un  estudi  de  les  despeses  en'  la  neteja, 
manteniment  i  de  l'anàlisi  de  la  sorra,  que  està  a  disposició  de  tots  els 
Consellers. 

El  Sr.  Ferrero  informa  en  relació  a  la  proposta  sobre  Formació  Professional, 
que  hi  ha  tres  aspectes  problemàtics: 

1 L'edifici  en  sí.  S'han  montat  aules  provisionals  que  no  són  suficients. 

2. °"-  Educatiu,  ja  que  s'ha  reduït  el  nombre  d'especialitats. 

3. ®'-  Administratius,  ja  que  fa  uns  dies  es  va  fer  una  vaga  i  pot  retrasar-se  el 
començament  del  curs. 

é 

El  Sr.  Màxim  Fàbregas  pregunta  en  quin  estat  es  troben  els  Tècnics  del 
Departament  d'Urbanisme. 

Contesta  el  Sr.  Lladó  que  actualment  realitzen  treballs  que  s'abonaran  mit¬ 
jançant  factura.  En  aquest  moments  s'està  acabant  l'estudi  de  la  reestructuració 
del  servei,  per  tant  s'està  en  contacte  amb  els  Tècnics  actuals  i  amb  altres  de 
fora. 

El  Sr.  Alcalde-President,  agraeix  a  tots  els  convilatans  que  han  col·laborat  a 
pal·liar  els  efectes  de  l'última  riada,  especialment  al  Servei  de  la  Policia  Munici¬ 
pal,  Protecció  Civil,  Cos  de  Bombers,  Creu  Roja  i  empresaris  que  desinteressada¬ 
ment  van  posar  les  seves  eines  a  disposició  de  l'Ajuntament.  Els  altres  membres 
de  la  Corporació  opinen  en  el  mateix  sentit  i  s'acorda  que  l'agraiment  ho  sigui  de 
forma  unànime. 


* 

PLENÀRIA  EXTRAORDINÀRIA,  del  dia  18  d'octubre  del  1983. 


Es  llegeix  la  Moció  del  Grup  Municipal  Socialista  per  la  qual  demanen  que  es 
declari  El  Masnou  com  a  zona  no  nuclear,  exigint  al  Govern  de  l'Estat  que  consi¬ 
deri  el  recull  d'observacions  que  es  contemplen  en  l'esmentada  Moció,  i  de  la 
qual  en  fa  defensa  el  Sr.  Eladi  Torres  del  Grup  Municipal  del  P.S.C.  També  és  lle¬ 
gida  l'esmena  presentada  pel  Sr.  Ferrero,  el  Grup  Municipal  de  C.  i  U.,  i  el  Grup 
Municipal  d'E.R.C.  en  la  qual  es  diu  que  si  podria  afegir  un  punt  més  a  la  dita  Mo¬ 
ció  del  Grup  del  P.S.C.  Així  mateix  es  dóna  compte  de  l'esmena  presentada  pel 
Grup  Municipal  del  P.S.U.C.,  que  també  demana  s'incloguin  uns  acords  perquè  es 
prenguin  les  mesures  necessàries  per  evitar  que  ni  avui,  ni  en  el  futur,  el  seu  ter¬ 
me  municipal  albergui  cap  tipus  de  centrals  o  armes,  siguin  nuclears  o  biològi¬ 
ques,  i  tot  un  seguit  d'observacions  per  exigir  al  Govern  de  l'Estat  el  compliment 
d'una  sèrie  de  punts  que  es  recullen  literalment  en  aquest  acord. 

Després  d'un  seguit  d'intervencions  per  part  dels  diferents  Grups  Munici¬ 
pals,  el  Sr.  Alcalde  dóna  per  discutida  suficientment  la  Moció,  i  posa  a  votació 
les  esmenes  presentades,  sometent  a  votació  la  Moció  punt  per  punt,  amb  el  se¬ 
güent  resultat: 

Esmena  presentada  per  C.  i  U.,  E.R.C.  i  Sr.  Ferrero: 

Punt  a)  1 1  vots  a  favor  (C.  i  U.,  E.R.C.,  P.S.U.C.  i  Sr.  Ferrero)  i  5  abstencions 
(P.S.C.,  A.P.). 

Punt  B)  1  5  vots  a  favor  i  1  abstenció  (A.P.). 

Esmena  presentada  pel  P.S.U.C.: 

Punt  1)  Tl  vots  a  favor  C.  i  U.,  E.R.C.,  P.S.U.C.  i  Sr.  Ferrero)  i  4  abstencions 
(P.S.C.,  A.P.). 

Punts  2  i  3)  3  vots  a  favor  (Sr.  Mallafré,  Sr.  Ferrero  i  Sr.  Fàbregas),  4  vots  en 
contra  (Sr.  Azuara,  Sr.  Aran,  Sr.  Rossell  i  Sr.  Lladó)  i  9  abstencions  (Sr.  Grané, 
Sr.  Marzal,  Sr.  Luri,  Sr.  Torres,  Sr.  Pagès,  Sr.  Gil,  Srta.  Toran,  Sr.  Pera  i  Sr.  Casas). 
Punts  4  i  5)  3  vots  a  favor  (Sr.  Fàbregas,  Sr.  Ferrero  i  Sr.  Mallafré)  i  1 3  absten¬ 
cions  (C.  i  U.,  P.S.C.  i  A.P.). 

Moció  del  Grup  Municipal  del  P.S.C.: 

1  5  vots  a  favor  (C.  i  U.,  P.S.C.,  P.S.U.C.,  E.R.C.  i  Sr.  Ferrero)  i  1  abstenció  de  (A.P.). 

Com  a  conseqüència  de  les  votacions  anteriors,  resta  aprovada  la  Moció,  tal 
i  com  queda  reflectida  en  l'acord  corresponent. 

MOCIÓ  DEL  GRUP  MUNICIPAL  SOCIALISTA  SOBRE  LA  CREACIÓ  DE  L'AGÈN¬ 
CIA  LOCAL  D'HABITATGE. 

Es  llegeix  una  Moció  del  Grup  Socialista,  sobre  la  creació  d'una  agència  local 
d'habitatge,  tota  vegada  que  actualment  s'està  promovent  la  creació  d'habitat¬ 
ges  de  protecció  oficial,  concretament  pel  que  fa  a  la  gestió  d'urbanització  del 
Polígon  Caramar  que  depèn  avui  de  l'Institut  Català  del  Sòl  de  la  Generalitat  de 
Catalunya. 

També  és  llegida  una  esmena  del  Grup  Municipal  del  P.S.U.C.  demanant  en¬ 
tre  altres  coses,  que  el  Consistori  es  manifesti  en  la  creació  d'un  Servei  Munici¬ 
pal  que  contempli  la  Promoció  Municipal  d'habitatges.  Obert  el  torn  d'interven¬ 
cions  el  Sr.  Eladi  Torres  ho  fa  en  defensa  de  la  Moció  del  seu  Grup,  fent  tota  una 
sèrie  de  consideracions  sobre  la  creació  de  la  dita  Agència  Local  d'Habitatges. 

El  Sr.  Azuara  contesta,  punt  a  punt  la  proposta  formulada,  després  de  diferents 
consideracions  al  respecte.  El  Sr.  Eladi  Torres  pregunta  al  Sr.  Secretari  sobre  la 
legalitat  de  la  Moció  Socialista  i  l'esmena  Comunista,  al  qual  respon  TinterpeLlat, 
així  com  de  donar  lectura  d'uns  articles  del  Reglament  de  Serveis. 

Després  de  moltes  intervencions  i  consideracions  per  part  de  cada  Grup  Mu¬ 
nicipal,  en  defensa  de  les  seves  premises,  el  Sr.  Alcalde  declara  aquesta  qüestió 
suficientment  debatuda,  i  declara  la  Moció  d'urgència,  i  juntament  amb  l'esmena 
del  P.S.U.C.  es  sotmet  a  votació,  donant  el  següent  resultat: 

1. ®'  punt:  5  vots  a  favor  (P.S.C.,  P.S.U.C.),  9  vots  en  contra  (C.  i  U.,  E.R.C.)  i  2  abs¬ 
tencions  {A.P„  Sr.  Ferrero). 

2. °"  punt:  4  vots  a  favor  (P.S.C.,  P.S.U.C.),  9  en  contra  (C.  i  U.)  i  3  abstencions 
(A.P.,  E.R.C.  i  Sr.  Ferrero). 

Moció  del  Grup  Socialista: 

5  vots  a  favor  (P.S.C.,  P.S.U.C.),  9  en  contra  (C.  i  U.,  E.R.C.)  i  2  abstencions  (A.P.  i 
Sr.  Ferrero). 

PLENÀRIA  EXTRAORDINÀRIA,  del  dia  1  de  novembre  del  1983. 


S'APROVA  per  unanimitat  el  Plec  de  Condicions  jurídiques,  econòmico- 
administratives  que  han  de  regir  en  el  concurs  d'adjudicació  del  servei  de 
conservació,  reparació  i  manteniment  de  les  vies  públiques  modificpnt  un  apar¬ 
tat  en  el  sentit  de  què  es  reflecteixi  que  el  preu  que  resulti  de  l'adjudicació  es 
modificarà  en  la  proporció  en  què  variï  el  conveni  provincial  de  la  construcció  en 
cada  moment,  havent  d'aprovar  la  modificació  la  Comissió  Permanent. 

VISTA  la  sol·licitud  del  Consell  Executiu  d'Esquerra  Republicana  de  Catalu¬ 
nya  en  el  Masnou,  i  de  l'informe  de  la  Conselleria  de  Cultura  de  l'Ajuntament,  i 
després  d'algunes  intervencions  per  part  dels  membres  del  Consitori,  es  va 
aprovar  per  1  6  vots  a  favor  i  el  vot  en  contra  del  Sr.  Joan  Casas,  l'anomenar  els 
jardins  construïts  i  situats  davant  del  Cementiri  Municipal  amb  el  nom  de 
"Jardins  del  President  Lluís  Companys". 

APROVAR  per  unanimitat,  i  de  forma  inicial,  el  Projecte  de  cobertura  del 
carrer  de  Roger  de  Flor,  per  un  import  37.454.755  ptes. 

APROVAR  per  unanimitat  i  de  forma  definitiva  l'Estudi  de  Detall  per  l'agrupa¬ 
ció  de  tres  habitatges  en  la  finca  situada  en  el  carrer  d'Itàlia  i  Francesc  Macià, 
presentat  pels  senyors  Francesc  Mihanà  i  Joan  Valero,  s'acorda  igualment 
donar-ne  compte  a  la  Comissió  Provincial  d'Urbanisme. 

APROVAR  per  unanimitat  el  projecte  d'arranjament  de  l'emissari  submarí  si¬ 
tuat  a  la  platja  d'aquest  terme  municipal,  enfront  a  l'Avinguda  Verge  de  Núria, 
per  un  import  de  1  3.281 .1  81  ptes. 

APROVAR  inicialment  i  per  unanimitat  l'Estudi  de  Detall  d'Ordenació  de 
volums  per  a  la  construcció  de  tres  habitatges  agrupats,  en  el  terreny  situat  en  el 
carrer  d'Hospitalet  8  i  10,  presentat  pels  senyors  Antoni  i  Josep  Manzanares  i 
Bravo. 

S'ACORDA  elevar  a  la  Diputació  de  Barcelona,  Servei  de  Cooperació,  una 
sol·licitud  de  subvenció  del  50%  de  l'import  de  les  obres  de  construcció  d'una 
planta  de  tractament  de  Residus  Sòlids  Urbans,  és  a  dir  de  140.264.625  ptes.  a 
incloure  dins  del  Pla  d'Acció  Municipal. 

SOL·LICITAR  la  inclusió  en  el  Pla  d'Acció  Municipal  1 983,  les  obres  de  cana¬ 
lització  del  carrer  Roger  de  Flor  (1 Fase). 

S'APROVA,  per  1 1  vots  a  favor  (C.  i  U.,  E.R.C.,  A.P.  i  Sr.  Ferrero),  i  6  absten¬ 
cions  (P.S.C.,  P.S.U.C.),  l'expedient  de  modificació  de  crèdits  n.“  2/1983  dins  del 
vigent  Pressupost  Ordinari  d'aquest  exercici,  per  un  import  de  23.01 3.000  ptes. 

APROVAR  per  1 6  vots  a  favor  i  l'abstenció  del  Sr.  Fàbregas,  l'expedient  n.°  2 
del  Pressupost  d'Inversions  d'enguany  per  import  de  1  5.898.210  ptes. 

S'APROVA  per  unanimitat  l'aplicar  el  90%  com  a  percentatge  a  repartir 
entre  els  contribuents  de  les  obres  d'execució  del  projecte  d'urbanització  dels 


carrers  de  1  .®^  de  Maig  i  Sant  Miquel  (últim  tram). 

S'APROVEN  per  unanimitat  el  ratificar  les  certificacions  d'obres  municipals 
següents: 

N.“  2  Obres  d'urbanització  dels  carrers  de  Puerto  Rico, 

Uruguai  i  Veneçuela,  a  Obres  i  Construccions  J.  Puig  .  1 .328.796,00 

N.°  3  De  les  mateixes  obres  i  al  mateix  contractista .  4.044.366,00 

TOTAL.  .  .  5.373.162,00 

S'APROVEN  per  unanimitat  les  següents  certificacions  d'obres·municipals: 

N.°  3  Obres  d'urbanització  del  carrer  d'Almeria,  per  import  .  2.863.000,00 

N.“  4  Obres  d'urbanització  del  carrer  d'Almeria,  per  import  .  93.600,00 

N.°  1  2  Obres  Pavelló  d'Esports .  6.749.935,  00 


TOTAL.  .  .9.706.535,00 

Totes  elles  a  favor  del  contractista  adjudicatari.  Obres  i  Construccions 
J.  Puig. 

PLENÀRIA  EXTRAORDINÀRIA,  del  dia  13  de  desembre  del  1983. 

* 

Es  llegeix  una  esmena  presentada  pel  Grup  Municipal  del  P.S.U.C.,  segons  la 
qual  demana  que  sigui  modificada  la  data  de  la  sessió  Plenària  Ordinària  que  ha 
de  celebrar-se  el  proper  dia  5  de  gener,  i  que  a  proposta  de  l'Alcaldia,  s'havia  de¬ 
manat  traslladar-la  al  dia  3  del  mateix  mes,  per  coincidir  el  dia  de  la  celebració 
esmentada  del  5,  en  la  Vigília  dels  Reis.  Després  d'una  sèrie  d'intervencions  per 
part  dels  diferents  Grups  que  integren  el  Consistori,  i  que  estan  reflectides  en 
l'acord  corresponent,  es  sotmeten  les  dues  propostes  a  votació  acordant-se  el 
següent: 

Esmena  del  P.S.U.C.  1  vot  a  favor  (P.S.U.C.)'  8  vots  en  contra  (C.  i  U.)  i  7 
abstencions  (P.S.C.,  A.P.  i  E.R.C.). 

Proposta  de  l'Alcaldia,  9  vots  a  favor  (C.  i  U.,  E.R.C.),  1  en  contra  (P.S.U.C.)  i  6 
abstencions  (P.S.C.,  A.P.),  quedant  per  tant,  assenyalat  el  proper  dia  3  per  a  cele¬ 
brar  el  Ple  Ordinari. 

S'ACORDA  per  9  vots  a  favor  (C.i  U.,  Sr.  Ferrero  i  E.R.C.)  el  denegar  el  recurs 
de  reposició  presentat  pel  Grup  Municipal  del  (P.S.C.,  P.S.O.E.),  en  el  qual  dema¬ 
nen  la  nul·litat  dels  acords  presos  després  de  les  12  de  la  nit  del  dia  29  de  se¬ 
tembre  del  1 983,  en  base  als  arguments  jurídics  que  figuren  en  l'informe  de  l'As¬ 
sessor  d'aquest  Ajuntament  Sr.  Subirachs. 

S'APROVA  per  1  6  vots  a  favor  i  l'abstenció  del  Sr.  Casas,  l'acord  de  convo¬ 
car  el  concurs  per  adjudicar  13  llocs  vacants  a  la  Plaça  Mercat,  APROVAR  el 
Plec  de  Condicions  que  l'han  de  regir,  i  seguir  els  tràmits  adients  fins  arribar  a 
l'adjudicació  definitiva  dels  dits  llocs,  dels  quals  se'n  donarà  compte  a  la  Corpo¬ 
ració. 

S'APROVA  DEFINITIVAMENT,  per  majoria  absoluta  (10  vots  a  favor  C.  i  U., 
P.S.U.C.  i  E.R.C. ),  5  vots  en  contra  (P.S.C.)  i  2  abstencions  (A.P.  i  Sr.  Ferrero),  el 
canvi  de  sistema  d'Actuació  del  Pla  Parcial  Caramar,  subtituint  el  de  Compensa¬ 
ció  previst  en  l'esmentat  Pla,  pel  de  Cooperació  sol·licitat  per  l'Institut  Català  del 
Sòl,  tota  vegada  que  sotmès  a  informació  pública  no  s'han  produït  reclamacions 
ni  al·legacions  de  cap  mena. 

S'APROVA  PROVISIONALMENT,  per  9  vots  a  favor  (C.  i  U.  i  E.R.C.),  5  vots  en 
contra  (P.S.C.)  i  3  abstencions  (A.P.,  P.S.U.C.  i  Sr.  Ferrero),  per  tant  per  majoria 
absoluta,  el  projecte  d'urbanització  de  la  zona  residencial  del  Pla  Parcial  Caramar, 
presentat  per  l'Institut  Català  del  Sòl,  tenint  en  compte  que  no  han  estat  presen¬ 
tades  reclamacions  de  cap  mena,  quan  s'ha  sotmès  a  informació  pública, 
acordant  que  segueixi  el  seu  tràmit  reglamentari. 

S'APROVA  DEFINITIVAMENT,  per  9  vots  a  favor  (C.  i  U.  i  E.R.C.),  5  vots  en 
contra  (P.S.C.)  i  3  abstencions  (A.P.,  P.S.U.C.  i  Sr.  Ferrero),  per  tant  per  majoria 
absoluta,  l'Estudi  de  Detall  "Villamar"  del  Pla  Parcial  Caramar  presentat  per 
l'Institut  Català  del  Sòl. 

S'APROVA  INICIALMENT,  i  per  unanimitat  l'Estudi  de  Detall  per  a  l'agrupació 
de  tres  habitatges  en  la  finca  situada  en  el  carrer  de  Santa  Madrona,  demanat 
per  la  senyora  Maria  Cinta  Llaveria  Sola,  acordant  sotmetre'l  a  informació 
pública. 

S'APROVA  per  unanimitat  el  Reformat  del  Projecte  d'urbanització  dels 
carrers  de  Puerto  Rico,  Uruguai,  Brasil  i  Veneçuela,  i  que  una  vegada  deduïdes  les 
partides,  les  obres  que  no  s'han  executat  dóna  un  pressupost  total  de 
13.037.240,00  ptes.  en  lloc  dels  14.620.127  ptes.  que  figuraven  en  el  projecte 
primitiu,  exposant-lo  a  exposició  al  públic  perquè  pugui  ésser  examinat  pels  inte¬ 
ressats. 

S'APROVA  per  unanimitat  el  projecte  d'instal·lació  d'enllumenat  públic  dels 
Carrers  de  Sant  Miquel  i  1  de  Maig,  per  un  pressupost  de  1 .476.463,1  3  ptes. 

S'ACORDA  per  10  vots  a  favor  (C.  i  U.,  E.R.C.  i  Sr.  Ferrero)  i  7  abstencions 
(P.S.C.,  A.P.  i  P.S.U.C.),  adjudicar  les  obres  d'urbanització  del  carrer  de  Joan 
Llampallas,  pel  preu  de  9.490.584  ptes. 

S'APROVA  per  unanimitat  la  cancel·lació  de  la  servitud  de  mina,  per  la  recer¬ 
ca,  absorció  i  conducció  d'aigues  subterrànies,  i  aqüeducte  de  mina  d'aigua  viva 
que  afecta  a  l'entitat  Rau  S.A.,  acordant  que  segueixin  els  seus  tràmits  reglamen¬ 
taris. 

S'APROVA  per  unanimitat  la  cancel·lació  de  la  servitud  de  mina,  per  la  recer¬ 
ca,  absorció  i  conducció  d'aigües  subterrànies,  i  conducció  d'una  mina  d'aigua 
viva,  que  afecta  a  la  propietat  de  l'entitat  MENDROMAR,  S.A.,  ordenant  que 
segueixi  els  seus  tràmits  reglamentaris. 

S'APROVA  per  unanimitat  l'actualització  del  pressupost  del  projecte  de  ca¬ 
nalització  i  cobertura  de  la  Riera  dels  carrers  de  Tomàs  Vives  i  Pintor  Domènec, 
pel  preu  de  39.484.494  ptes.,  obres  incloses  dintre  del  Pla  d'Obres  i  Serveis  de 
Catalunya  de  l'any  1984. 

S'APROVA  la  certificació  n.°  5  i  última  de  les  obres  d'urbanització  del  carrer 
d'Almeria  presentada  per  Obres  i  Construccions  J.  Puig  per  import  de  1.662.228 
ptes. 

S'ACORDA  el  pagament  de  gratificacions  especials  per  serveis  extraordina¬ 
ris  realitzats  pels  funcionaris  de  la  plantilla  municipal.  Aquest  acord  ha  estat 
adoptat  per  1 1  vots  a  favor  (C.  i  U.,  A.P..,  E.R.C.  i  Sr.  Ferrero  i  6  abstencions 
(P.S.C.,  P.S.U.C.). 

PLENÀRIA  EXTRAORDINÀRIA,  del  dia  23  de  desembre  del  1983. 

SELECCIONAR  i,  en  conseqüència,  admetre  al  segon  període  de  la  licitació 
d'aquest  Concurs-Subhasta  als  concursants  "Auxiliar  de  Canalizaciones,  S.A., 
Traccions  i  Transport,  S.A.,  Sagas  Empresa  Constructora,  S.A.  í  Oller,  S.A."  i 
eliminar  de  la  primera  selecció  a  l'Empresa  Proinosa  (Promoción  e  Ingeniería  de 
Obras),  per  haver  aportat  documentació  en  data  posterior  a  l'apertura  de  pliques, 
tot  això  en  referència  a  la  futura  contractació  de  les  obres  de  canalització  i 
cobertura  dels  carrers  de  Bonaventura  Bassegoda  i  Roger  de  Flor. 

S'APROVA  per  unanimitat,  l'adjudicar  el  servei  de  conservació  i  manteni¬ 
ment  de  les  vies  públiques  d'aquesta  Vila  a  favor  del  senyor  Camil  Fernàndez  i 
Pena,  tota  vegada  que  és  l'únic  que  s'ha  presentat  al  concurs  de  referència. 


NOTA:  Per  manca  d'espai  ens  és  impossible  de  reflectir  tota  l'extensió  dels 
debats  previs  als  acords  presos,  per  tant,  es  comunica  a  tots  els  interessats 
que  poden  consultar  les  actes  de  les  sessions  plenàries  a  la  Secretaria  Gene¬ 
ral  de  l'Ajuntament  dins  de  les  hores  d'oficina. 


P.D.,  Sr.  Alcalde:  Una  vegada  entrat  en  màquina,  el  butlletí,  aquesta  Pre¬ 
sidència,  ha  de  comunicar  que  finalment  hem  estat  rebuts  els  Alcaldes  de 
la  Vall  de  Sant  Mateu,  pel  Governador  Civil,  després  d'un  mes  i  mig  d'ha¬ 
ver  fet  la  petició.  En  el  proper  Butlletí  s'informarà  detingudament. 

EL  MASNOU  ÉS  DE  TOTS, 

RESPECTEM-LO 

I 


RESPETEMOS  EL  MASNOU, 

ES  DE  TODOS 


3^tona  cfç. 


POESIA  I  NARRATIVA 


líASI  S 

1  ■  M.it  tK 

S  VNt.ihlir.iii  tlns  jiritps 
.\  I  ins  .1  1 4  .m\  ^ 

•p 

li;  A  partir  lU*  I  5  .in\  s 

2  •  OI»rcN  cmicursanis 
l-.n  català  o  castellà  OrijiiiiaU  i  incilitcs 

C»rii()  A  Kcdatció 
(irup  K  Hrosa  i  l'ocsia, 

3.-  (laracicrístiqucs  de  les  (iltrcs 

cimcursants. 

Grup  A  Kcdacció  l  ema  lliure  \  extensió 
no  superior  a  3  tolis.  a  doMe  espai 

1  a  una  sola  cara. 
Grup  H.  Prosa-  lema  lliure  i  extensió 
nt)  superior  a  HJ  lolis.  a  lioóle  espai 
i  a  una  sola  cara  (i, Is  trelialls  teemes 
i  científics  en  queden  exclosos), 
(irup  H:  Poesia.  lenu  lliure,  I  s  concursa 

ami)  un  recull  de  poemes. 

4  -  Phques. 

Ttitcs  Ics  obres  portaran  el  lema  amb 
cl  que  es  distingirà  l'autor,  amb  l’cdat. 

S’hi  adjuntarà  un  sobre  tancat  on 
s'indicarà  V'l  Convocatòria  dels  premis 
“Goleta  i  Bergantí’’,  cl  lema  i  l’edat, 
o  la  catcgocia.  I>ins  cl  sobre  hi  haurà 
una  tarja  amb  cl  norh  i  adre^'a  de  l'autor. 

5 .-  Premis: 

Grup  A:  Kedacció:  Dos  primers  premis. 

Un  de  català  i  un  de  castellà. 
Grup  B:  Prosa:  üos  primers  premis. 

Un  de  català  Í  un  de  castellà. 
Grup  B;  Poesia;  Dos  primers  premis. 
Un  de  català  í  un  de  castellà. 
Els  dos  primers  premis  de  Redacció  seran 

Un  lot  de  llibre 


l- Is  dos  jirimers  premis  de  Prosa  i  Poesia 
seran  1,1  e  20.000,  Ptes  ,  i  un  I  roteu. 

N()l.\  .VlOl.r  IMPOR  l  ANl': 

1  L.S  I  RI·.BALLS  (.L  AN YADOKS 
D'AQL  LS  I  A  VI  CON’ VOCA TÒRI A 
DLLS  PKI..\US  GGLKTA  I  BERGANTÍ, 

I’S  PRIvSl.M  ARAN  Dl  RKCI  AMENT  A 
LA  l·INAL  COMARCAL  DK  LA 
•  PKI.MI  R.V  MOS'I  RA  LITERÀRIA  DEL 
.MAKES.MI.”,  QUE  I  S  CELEBRARÀ  EN 
El.  (  ASINO  Dl-  L  .MASNOU,  EL  PROPER 
DIA  2«  D  .VBRIl-, 

A  LES  8  Dl  LA  l  ARDA. 

6. -  jurat 

I'S  tarà  públic  oportunament. 

7. -  Presentació  dels  treballs. 

l·ins  el  dia  23  de  març  al  Departament 
de  (.ultura  de  rAiumamcnt.  (hores 
iLohcma).  I.ls  treballs  cs  presentaran 
escrits  a  màquina  t  per  quintuplicat). 

8. -  Vcrcilictc  I  repartiment  de  premis: 
l'.l  ccrcdicte  cs  tarà  públic  dintre  l’acte 
que  cs  celebrarà  en. la  Sala  Capitular 
de  r.Vfuntament  del  Masnou,  el  proper 
dia  3  1  de  març,  a  2/4  de  8  de  la  tarda. 

El  jurat  pot  dci.xar  desert  el  prem!  si 
ho  creu  necessari  per  manca  de  qualitat 
dels  treballs,  tj  altres  causes. 

9. -  L.a  Conselleria  do  Cultura  cs  reserva 

cl  dret  de  disposar  de  les  obres  premiades. 
La  resta  de  les  obres  podran  esser  retirades 
a  partir  de  les  tres  setmanes  del  repartiment 
de  premis. 

10. -  Qualsevol  imprevist  serà  resolt  per  la 
Conselleria  dc  Cultura  de  l’Ajuntament 
del  Masnou. 

n.-  El  fet  de  concursar  implica  la  total 
acceptació  d'aquestes  bases. 


Conselleria  de  Cultura  de  l’Ajuntament  del  MASNOU. 


